ئەمڕۆ وەفدەکەى هەدەپە سەردانى مەکتەبى سیاسى یەکێتى دەکات\nسەرەتا › pukmedia › ئەمڕۆ وەفدەکەى هەدەپە سەردانى مەکتەبى سیاسى یەکێتى دەکات\n2019/09/10 | 10:35\n(هەواڵ كوردستان)- وەفدێکی باڵای پارتی دیموکراتی گەلان (هەدەپە)9ى ئەیلول سەردانی مەزاری سەرۆک مام جەلالى کرد و ئەمڕۆش هەمان وەفد سەردانى مەکتەبى سیاسى یەکێتى نیشتمانى کوردستان دەکات .\nلە سەردانەکەیاندا بۆ هەرێمی کوردستان، وەفدی باڵای (هەدەپە) بە سەرۆکایەتیی سەزای تەمەللی هاوسەرۆکی پارتەکە سەردانی سلێمانی کرد و لەسەر مەزاری سەرۆک مام جەلال تاجەگوڵینەی دانا و سەری رێزیان بۆ خەباتی مام نەوی کرد.\nبەگوێرەى ئەو زانیاریانەى دەست(pukcc.net) ئەمڕۆ 10ى ئەیلول کاتژمێر 2،30خولەک هەمان وەفدى باڵای پارتی دیموکراتی گەلان (هەدەپە) سەردانى مەکتەبى سیاسى یەکێتى نیشتمانى کوردستان دەکات .\nجێگەى ئاماژەیە ،وەفدەکەى باکوری کوردستان کە پێکدێت لە هەریەکە لە سەزای تەمەللی، هاوسەرۆکی گشتیی هەدەپە، بەردان ئۆزتورک هاوسەرۆکی گشتی کەجەدە، فاتما کورتولان جێگری گروپی هەدەپە لە پەرلەمانی تورکیا و نەزمی گور، جێگری هاوسەرۆکی گشتی هەدەپە کە ئامانجیان ئاشتى سەرتاسەریە.


بەرزو بەرێزییت یادی خەباتکارانەتان، هاوڕێیان شاپورو قابیل ! – hkkurdistan\nHome 6 ئەرشیفی بابەتەکان 6 بەرزو بەرێزییت یادی خەباتکارانەتان، هاوڕێیان شاپورو قابیل !\nبەرزو بەرێزییت یادی خەباتکارانەتان، هاوڕێیان شاپورو قابیل !\nلە سەرەتای٩٠ نەوەدەکاندا، و بەدیاریکراوی لەساڵی ١٩٩٣ بزوتنەوەی کۆمۆنیزمی کرێکاریی، حزبی خۆی دروست کرد، و دەستی کرد بە چالاکی سیاسی و جەماوەری… حزبی کۆمۆنیستی کرێکاریی لەماوەیەکی کەمدا بووە جیگای پێشوازی جەماوەری کرێکاری و زەحمەتكێشی کوردستان .وە تارادەیەکی زۆر بووە جێگای ئومێدی رابەران و هەڵسوراوانی کرێکاریی و جەماوەری و توێژە بێبەشەکانی کۆمەڵگە… لەڕاستای تیکۆشان و پێشرەوی ئەو حزبەدا هاوڕییان (شاپورو قابیل) کە پێشتر خۆیان دوو رابەرو سیمای ناسراوی ئاوارەکان و بێخانەو لانەکان بوون، پەیوەست بوون بە حزبەوە، بە پەیوەست بوونیان بە حزبەوە هەم حزبیان گەورەکرد و هەم توانایی خەباتکارانەی خۆیان بردەسەر و لەماوەیەکی کەمدا، بوونە دوو کادری ناسراو و خۆشەویستی رابەری حزبیش… هاوڕییان شاپورو قابیل لەو رابەرە چالاک و بەرچاو رۆشنە کۆمۆنیستانە بوون، کە بڕوایان بەوە هەبوو کە سیستەمی سەرمایەداری، سیستەمێکە لەسەر چەوسانەوەو نایەکسانی لەڕوی ئابوری، سیاسی، کۆمەڵایەتی بنیات نراوە، هەموو ئەو دەردو مەینەتیانەی کەبەسەر کۆمەڵگەدا دێت سیستەمی سەرمایەداری لێی بەرپرسە.\nئەوان دەیان وت ئەم سیستەمە لەڕۆژی ئەزەلەوە بوونی نەبوەو هەتا هەتایەش ناتوانێت حوکمڕانی مرۆڤایەتی بکات. دەیان وت کە ئەم سیستەمە لەخۆوە ناڕوات و پێویستی بە خەبات و کارو چالاکی هەیە، دەیانوت ئەم دنیا سەرەوخوارەو دەبێ بەخەباتی یەکگرتوانەی چینی کرێکار، بخرێتەوە سەرقاچەکانی خۆی، تەنها هێزیکیش کە ئەم سیستەمە لەناوبەرێت، شۆڕشی کرێکاریە. ئەم شۆڕشەش بەبێ حزبی پێشڕەوی خۆی، مومکین نیە. بۆیە ئەمان لە ناو حزبی کۆمۆنیستی کرێکاریدا بەوپەری لێبڕاویەوە، چالاکانە دەستیان کرد بەکارکردن و بەهۆی چالاکیانەوە، چونە ڕیزی رابەرانی حزبەوە، هاوڕێ شاپور بوو بەئەندامی مەکتەبی سیاسی و هاوڕی قابیلیش بووە ئەندامی کۆمیتە رابەری رێکخراوی کوردستان.\nشاپورو قابیل خەڵکی کوردستانیان ئاگادارکردەوە کە ئەم دووحزبە ناسیۆنالیستە، خەڵکی کوردستان توشی کارەساتی گەورە دەکەن، چونکە ئەمانە هیچ نین جگە لە دوو بەکرێگیراوی دەستی دەوڵەتانی ناوچەکە و پارێزەرانی سەرمایەداران. هەربۆیە هەردوو بەرە ترسیان لێ نیشت لە بەهێزبوونی بزوتنەوەی کۆمۆنیزمی کرێکاریی. بزوتنەوەی ناسیۆنالیزمی کوردی دەیزانی بزوتنەوەی کۆمۆنیزمی کریکاریی بزوتنەوەیەکە لەدژی بەرژەوەندی سەرمایەدارانی کوردستان کار دەکات و ئەمەش دەبێتە کەم بوونەوەی پایەی کۆمەڵایەتی ناسیۆنالیزم لە کوردستاندا. بۆیە گلۆپی سەوزی بۆ گروپە تیرۆریستە ئیسلامیەکان هەڵکرد، ئەوانیش وەک بزوتنەوەیەکی کۆنەپەرست کە هیچکات بەرگەی ئازادی، پێشکەوتنی کۆمەڵگەو، خۆشگوزەرانی ناگرن. بۆ لاوازکردنی ئەم بزوتنەوەیە ئامادەبوون هەموو رێگایەک بگرنە بەر. هەربۆیە ٢٠ ساڵ بەر لە ئێستا، لە کاتژمێر هەشت و پەنجا خولەکی سەرلەبەیانی رۆژی ١٨/٤/١٩٩٨ ، باندێکی تیرۆریستی ئینسانکوژی چەپەڵی ئیسلامی، ئەودوو ڕابەرە خۆشەویستەی بزوتنەوەی کۆمۆنیستی و حزبی کۆمۆنیستی کرێکاریی و، ئەو دوو ئینسانە شۆڕشگێرە، ئەو دوو ڕابەرە خۆشه‌ویستەی ئاواره‌کان و یەکێتی بیکاران، و بێخانە ولانەکان، کە خەریکی ئامادەکاری بوون بۆ یەکی ئایار تیرۆر دەکەن.\nهەرچەندە ئەو کردەوە تیرۆریستیە راستەوخۆ ئیسلامییەکان پێی هەستان، بەڵام بەبێ ئاگاداری دەزگاکانی پارتی ئەستەم بوو. لەو کاتەدا تیرۆریستێکی وەک مەلابەشیر لە مزگەوتەوە بەئاشکرا فتوای کوشتنی کۆمۆنیستەکانی دەداو داوای داخستنی رۆژنامەکانی دەکرد. پارتیش وەک پیشەی هەمیشەیی کەوتە هاوکاریکردنی ئەو بەرە کۆنەپەرستە چەپەڵە. هەربۆیە دەزگاکانی پارتی دوای تیرۆرکردنی هاوڕێیان (شاپورو قابیل)، لەباتی ئەوەی لێکۆڵینەوە لەو کارە تیرۆریستیە بکەن و هاوکاری کەس و کارو هاوڕێیانیانی لە حزبی کۆمۆنیستی کرێکاریی عێراق بکەن، لەجیاتی ئەوەی هەوڵ بدەن تیرۆریستان بناسێن و نەخشەدارێژەرانی ئەو کردەوە چەپەڵە، توشی لێپێچینەوە بکەن… وە فتوادەرانێکی وەک مەلابەشیر، ڕاپێچی بەردەم دادگا بکەن. مەلای بەشیریان کردە ئەندام و پەرلەمان… ئەو پەرلەمانەی لەژێر سایەی ئەو مەلا تاوانکارانەدا، پاشان یاسای فرەژنییان دەمەزەردو پەسەندکرد.\nسەرەڕای ئەوەی کە ئێمە هیچ کات باوەڕمان بە دادگایەک نەبووە کە بکوژ خۆی دادوەربێ، سەرەڕای ئەوەش کەسوکاری هاوڕێیان سکاڵایان تۆمار کرد. بەڵام دادگا هیچ لێپرسینەوەیەکی نەکرد لەو تاوانە. لەڕووی سیاسیشەوە پارتی بنکەی بێکاران و رێکخراوی سەربەخۆی ئافرەتانی داخست و رۆژنامەی”یەکسانی” قەدەغەکرد. پارتی بەم کارەی ئەوڕاستیەی سەلماند کە دژی هەموو بەرەیەکی ئازادیخوازەو، دژ بەوکەسانەیە کە هەوڵدەدەن بۆ باشترکردنی ژیانی هەژاران. پارتی بەم کارەی دووپاتی کردەوە کە هەمیشە پاڵپشت و یارمەتیدەری بەرەی کۆنەپەرستەو دژی هەمو بزوتنەوەیەکی پێشکەوتوخوازە.


فاروق رەفیق و فەرید شەوقى؟!\nکاتێک لە شاشەوە کاک فاروق دەبینم منداڵیم دێتەوە یاد ، لەو سەردەمانەدا هەموومان زۆربەى شەوان لە ماڵێکدا کۆ دەبووینەوە تا تەماشاى تەلەفزیۆن بکەین ، لەبەر ئەوەى لە گەڕەکێکدا ماڵێک یان دوان تەلەفزیۆنیان هەبوو بۆیە لەو شوێنەى تەلەفزیۆنى لێبوو ئێمەش جەم دەبووین ، جارى وا هەبوو خاوەن ماڵمان بێزار دەکرد و نان و ئیسراحەتمان لێ تێک دەدان ، هەر لە فلیمى کارتۆنەوە تا فلیمى شەو لەبەردەم شاشەى تیڤییەکەیان دادەنیشتین و درەنگانى شەو خەو بردوومانیەتیەوە و ناردویانە بە دواى دایک و خوشکماندا و بە باوەش بردوومانیانەتەوە بۆ ماڵ ، ئێمەى منداڵى بەستەزمان بە خۆشییەوە لەچاوەڕوانى فلیمى شەودا خەوەکورکێمان تێدەکەوت و چەند جارێک دەموچاومان دەشۆرى تا بەرگەى خەوى دواى شەڕەشەقى کۆڵان بگرین ، بیرمە زیاتر حەزمان لە فلیمى شەڕى بیانى بوو ، کەچى پێچەوانەى خواستەکەى ئێمە زۆربەى جار فلیمەکان عەرەبى دەردەچوون و لە عەرەبییەکانیش - فەرید شەوقى - کە بە - بەتەڵى شاشە - ناسراو بوو خەونەکەمانى سەراوبن دەکرد ، ئێستاش لەگەڵ ڕێزمدا بۆ کاک فاروق ، جێگەى بە - فەرید شەوقى - لێژ کردووە و هەر ڕۆژەى بە شێوازێک دەورەکە دەبینێ و دەبێتە میوانمان ، لە کتێبەوە بۆ مایکى سەراى ئازادى و لەوێشەوە بۆ شاشەى تیڤى ، لە توێژەرى فەلسەفییەوە بۆ تێکەڵبوون بە جیهادچى و لەولاتریشەوە خۆیمان لێدەکات بە فریادڕەسى سیاسیى و ئینجا بەرنامە پێشکەش کردن ، ئەمانەش خەسڵەتى - خۆدەرخستن - ى ئەو بەڕێزەمان دەردەخات ، هەرچەندە لە هەموو قسەکانیدا دەیان جار (ئەزانى) واژەیەکە بەردەوام بەکارى دەهێنێ ، کە دەلالەتى بە کەم تەماشا کردنى بەرامبەرەکەى دەدات بە دەستەوە ، لە هەمان کاتیشدا بە بارتەقاى (ئەزانى) بە (وانیە) قسەکانى دەڕازێنێتەوە ، دیارە ئەمەش بەڵگەى بێمتمانەیى خۆیەتى بە قسەکانى!\nنەک بە وردى ، بەڵکو سەرپێیى و هەڕەمەکیش لە قسەکانى ڕا بمێنین ، مارکس وەکو دەرۆزەکەرى بیرمەندایەتیى خۆى چاو لێدەکات ، لینین دیکتاتۆرە، ستالین و نازیزم هاوتاى یەک دەکات ، گاڵتە بە ماوتسى تۆنگ دەکات ، کیم ئیل سۆنگ توتالیتارە و کاسترۆش هەر مەپرسە ! کەسێک ناهێڵێتەوە تروسکایى تێدا بێت ، خودا ڕەحمى کردووە گیڤارا نەماوە ئەگینا بەویشدا هەڵدەشاخا ، ئیستیهزا بە مێژوو دەکات و واقیع بەتاڵ دەکاتەوە و ڕەخنەگرانە لە ڕابردوو ناڕوانێت ، حیزبى شیوعى ؟؟؟ پارتى دیموکراتى کوردستان ؟؟؟ کۆمەڵەى ڕەنجدەران و تەواوى حیزب و گروپەکان هیچ نەبوون و هیچ نین و هیچ نابن و زەڕبى هیچن! بۆ ئەمەشیان سەردەمى هەرزەکاریى خۆمم دەهێنێتەوە یاد کە لە قۆناغى ناوەندیدا خوێندکار بووم ، هەموو جار مامۆستا - حەسەن جاف - کە وانەى جوگرافیاى پێدەوتینەوە ئەم گۆرانییەى لەبەر خۆیەوە دەوت : (بەهارێ نەمرم کچێ خەجێ شایى و سەیرانە ، هاوینێ نەمرم کچێ خەجێ خەلە و خەرمانە ، پاییزێ نەمرم کچێ خەجێ گەڵاڕێزانە ، زستانێ نەمرم کچێ خەجێ بەفر و بارانە) ! ، لە دواییدا دەیووت : ئەى باشە ئاخر پێم ناڵێى بە تەماى کەى بمریت؟! بۆیە ئێستاش هەمان پرسیار لە مێشکمدایە ، کاک فاروقیش ئایدیۆلۆژیایەک ، فەلسەفەیەک ، حیزبێک و ئاراستەیەکى سیاسیى نامێنێ هەجووى نەکاتە سەر؟ بە بێ لەبەرچاو گرتنى دیالیکتیک ، ئەوەى خۆى لەگەڵیدا وێک نەیاتەوە ، دەبێت مەسخەرەى پێبکات ! جا خۆى و خوداى خۆى دەزانێت کێى بە دڵە و نەشتەرى لێنادات؟!\nتەنها و تەنها یەکجار بۆ خوێى چێشت ، دواى لەتوپەت کردنى مونەزیر و موفەکیر و ئەنکیر و مونکیرەکان ، گوێبیستى بوومە و دەستى خێرى بەسەر یەک کەسدا هێناوە و وتەیەکى ئەوى بە نمونە هێناوەتەوە ، نەک ئەنجومەنى سەراى ئازادى ، ئەویش بەڕێز خاتو - ناسکە - ى هاوسەرى بوو ، بە هیوام بۆ جارێکیش بێت ، وەکو خێزانەکەى لە یەکێک لە خاوەن شاکار و فەیلەسوفەکان بڕوانێ و بۆ جارێک و بەس ! دانى خێر بەویشدا بهێنێت و بیخاتە ژێر ڕەحمەتى تیئۆرى فاروقیزمى بنەماڵەگەرییەوە ، چونکە ئەو لە باتى کورسیى دەسەڵات تەنها مایکێک هەبوو زەوتى بکات ، بەردەوام لە دەستى نەدەکەوتە خوارەوە ، وەکو بنەماڵەش ڕۆڵى هاوسەرەکەى لەبەر چاواندا دیار و ئاشکرا بوو لەو سەرایەى خۆى کردبووە دەمڕاستى جەماوەر بە دەنگدەرانى یەکێتى و پارتیشەوە ، لەو بڕوایەدام ئەو جورئەتەى ئەو ، زلحیزبەکانیش پەى پێنابەن و ڕێگەکەى پێنازانن زەفەرى پێنابەن.


کورته وه‌ڵام 16بۆ خوازیارانی زانیاری سه‌باره‌ت کاژیک ... کامیل ژیر\n**Category: کامیل ژیر**\nله‌م رۆژانه‌دا که‌ناوی کاژیک، به‌گه‌رمییه‌کی زیاتره‌وه که‌وتۆته‌وه سه‌ر زاران و نامیلکه‌و کتێب و وتاری له‌باره‌وه ئه‌نوسرێ و هه‌ڤپه‌یڤینی بۆ سازئه‌کرێ و سنوری دادگاش تێئه‌په‌ڕێنێ، جێیخۆیه‌تی هه‌ندێ تیشک بخه‌ینه سه‌ر بنه‌ما سه‌ره‌کییه‌کانی ئه‌و بیروباوه‌ڕو رێکخستنه به‌مه‌به‌ستی پڕزانیاریکردنی نه‌وه‌ی نوێ سه‌باره‌ت کاژیک.\nله‌تاریکستانی 1959دا، کاتێ شۆڤێنێتی ئه‌ره‌بی و ره‌گه‌زپه‌رستیی تورکی و فارسی و ته‌وژمی کۆمۆنستی و ئیسلامی، شاڵاوی زیاتریان ئه‌هێنا بۆ توانه‌وه‌ی نه‌ته‌وه‌ی کورد، کاژیک (کۆمه‌ڵه‌ی ئازادی و ژیانه‌وه‌و یه‌کێتیی کورد) وه‌ک ئه‌ستێره‌یه‌کی گه‌ش 14/4 له‌ئاسۆی کوردستان هه‌ڵهات و روناکییه‌کی پڕهیوای به‌خشی به‌کاروانی خه‌باتی رزگاریخوازانه‌ی نه‌ته‌وه‌ی کوردو وزه‌ی زیاتری کرده‌وه به‌ده‌ماره‌کانی هیوای ئازادی و یه‌کسانیی کوردو سه‌ربه‌خۆیی کوردستانداو دروشمی (کوردستان بۆکورد- یه‌کسانی بۆ گه‌ل)ی وه‌ک ته‌ورێک سره‌وانده داری گه‌نده‌ڵی پێکه‌وه ژیانی داگیرکه‌رو داگیرکراو. جا گه‌رچی هه‌ندێ گرفت بونه هۆیئه‌وه‌ی ئه‌و ئه‌ستێره‌یه وه‌ک رێکخستن به‌ری جریوه‌ی بگیرێ، به‌ڵام وه‌ک لایه‌نه هزرییه‌که‌ی، به‌رده‌وام له‌گه‌شه سه‌ندندایه به‌جۆرێ که به‌شێکی زۆر له‌وانه‌ی دژی ئه‌وه‌ستانه‌وه، ئێسته هه‌مان بیروباوه‌ڕ په‌یڕه‌وئه‌که‌ن وه‌ک له‌نوسین و کرداریانا ده‌رئه‌که‌وێ، سه‌ره‌ڕای زۆرێک له‌نه‌وه‌کانی نوێ که‌بونه‌ته خاوه‌نی هه‌مان دیدوبۆچون.\nفه‌لسه‌فه‌و ستراتیجی کاژیک، له‌نامیلکه‌ی کاژیکنامه‌و به‌رنامه‌و په‌خشه‌کانیدا پیشاندراون. تایبه‌تمه‌ندییه‌کانیشی، جیاکه‌ره‌وه‌بون له‌ڕێکخراوه سیاسییه‌کانی ئه‌وساو ئێسته‌ی کوردستان وه‌ک له‌م خاڵانه‌دا ده‌رئه‌که‌ون:\n1-کاژیک رێکخستنێک و بیرۆکەو فەلسەفەیکبو بۆ هەمو نەتەوەى کورد له‌سەرتاسەرى کوردستاندا، واتا سنورى چالاکییەکانى، کوردستانى گەورەبو، نەک تەنیا پارچەیەک یا هەرێمێک وەک ئەو رێکخراوانەیتر (جگه له‌پاسۆک و کۆنگره‌ی نیشتمانیی کوردستان و هه‌ندێ رێکخراویتر که درێژه‌پێده‌ری هه‌مان باوه‌ڕی کاژیکبون). ئەوەش بەپێى به‌رنامه‌که‌ی کەئەڵێ: (مەیدانى کارگوزاریى کاژیک هەمو کوردستانە، بەڵام لەسەرەتاوە بەشێکى کوردستان ئەکات بەبنکەى ئیشکردن و لەوێوە پەلئەهاوێ بەهەمو کوردستانا). ناوی خۆیشینا کۆمه‌ڵه نه‌ک حیزب. حیزب بۆ نه‌ته‌وه‌یه‌کی وکو کورد، خراپه. خراپترین جۆری حیزبیش حیزبی ستالینییه که ئه‌وساو ئێستاش هه‌مو حیزبه‌کانی کوردستان ستالینین. کورد پێویستیی به‌یه‌کێتی و یه‌کده‌نگی هه‌یه، حیزبایه‌تی دوبه‌ره‌کیی لێئه‌که‌وێته‌وه که‌ئه‌وه‌ش ده‌ردی کوشنده‌ی کورده. جاران فره میرنشینی و ئێسته فره حیزبی، کوردی که‌رتوپه‌رتکردوه.\n2-مەسەلەى (برایەتى) بەلاى کاژیکەوە ئەوەبو کە برایەتى پەیوەندییەکى نەژادیى نێوان کوردو کوردە، پەیوندیى نێوان نەتەوەى کوردو نەتەوەیەکیتر، ئەشێ پەیوەندییەکى دۆستانەبێ. ئەمەش بەپێچەوانەى دیدى حیزبە کوردییه‌کانەوە کەهەمیشەو لەبەربورە باڵورەى برایەتى کوردو عەرەب و کوردو هەرچى دژەکورد هەیە لێئەدەن و جەنگى کوردو کورد ئەکەن!\n3-کاژیک مەسەلەى کوردى لەسەرتاسەرى کوردستاناو لەهەر پارچەیەکیا بەیەک مەسەلە ئەزانى که‌ئه‌ویش سه‌ربه‌خۆییه، بەپێچەوانەى حیزبەکانەوە، بەتایبەتى حیزبەکانى ئەو سەردەمە، کە مەسەلەى کوردیان لەهەر پارچەیەکى کوردستانا، بەمەسەلەى نیشتمانیی ئەو دەوڵەتە ئەزانى کە ئەو پارچەیەى کوردستانى داگیرکردوە! بۆ نمونە، مه‌سه‌له‌ی کورد لەعێراقا هەرگیز وەک مەسەلەى عەرەب بەگشتى و مەسەلەى عەرەبى شیعەو عەرەبى سونە نیە. هەروەها مەسەلەى کورد لەئێرانا، وەک مەسەلەى ئازەرى و بلوشو عەرەبو فارس نیە. بەو جۆرە لەتورکیاو سوریاو سۆڤێتى جارانیشا.\n4-کاژیک تاوانى پارچەپارچەکردن و داگیرکردنى کوردستانى ئەخستە ئەستۆى ئیمپریالیزم و دەوڵەتە هەرێمییەکانى دەورى کوردستان و گەلەکانیشیان. کەچى حیزبەکان، ئەم تاوانەیان ئەخستە تەنیا ئەستۆى ئیمپریالیزم، یا تەنیا دەسەڵاتی داگیرکەران بێ گەلەکانیان\n5-ئیمپریالیزم بەلاى کاژیکەوە، تەنیا ئیمپریالیزمى رۆژئاوا نەبو. ئیمپریالیزمى رۆژهەڵاتیشبو کە خۆى لەئیمپریالیزمى کۆمۆنیستیا ئەنوان، لەوەش زیاتر، کاژیک ئەو دەوڵەتانەشى بەداگیرکەرو کۆلۆنیالیست ئەزانى کە کوردستانیان داگیرکردوە. کەچى بەلاى پارتییە کوردستانییەکان و پارتییە مارکسیەکانەوە لەکوردستانا، ئیمپریالیزم تەنیا ئیمپریالیزمى رۆژئاوابو!\nلەم بارانەوە، کاژیکنامە، جەخت لەسەر ئەو لایەنانە ئەکاتەوەو ئەڵێ: (کاژیک داگیرکەرانى کوردستان بەیەک چاو تەماشا ئەکاو کوردستان تەنیا بەموڵکى کورد ئەزانێ و ئەبێ کورد هەر خۆى فەرمانڕەوابێ لەکوردستانا. لەبەر ئەوە بڕواى بەو برایەتییە درۆزنەیە نییە کە لەڕێگەیەوە سەروەت و سامانى کوردستان بەتاڵان ئەبرێ و لەکەمترین مافى مرۆڤانە بێبەش ئەکرێ. لەبەر ئەوە فەرمانڕەوایەتى هەمو ناکوردێک بەسەر کوردستانا بەکارێکى ناڕەوا ئەزانێ.\n6-کاژیک وەک رێکخراوێکى سیاسى نەتەوەیى کوردى، خۆى بەنوێنەرى سەرجەم نەتەوەى کورد ئەزانى، نەک نوێنەرى تەنیا چینێک یا توێژێکى کۆمەڵى کوردەوارى، بەپێچەوانەى پارتییە مارکسیەکانەوە کە خەباتیان خەباتى چینایەتییەو بۆ ئەو مەبەستەش، هەمیشە گڕى ئاگرى شەڕى چینایەتیان خۆشئەکرد. لەم خاڵەشەوە هەندێ ئەنجام ئەکەوێتەوە:\nا- بەرژەوەندیی هەمو تاک و کۆمەڵانى کورد لەسەربەخۆیى کوردستاندایە بەر لەوەى لەخەباتى چینایەتیا بێ.\nب- هیچ چینێکى کۆمەڵ مافى ئەوەینیە خۆى بکاتە پێشڕەو و سەرکردەى چینەکانیتر.\nج- کێشەى نێوان چینەکان بەشەڕى چینایەتى چارەسەرناکرێ، بەڵکو بەنەهێشتن یا کەمکردنەوەى جیاوازیى چینایەتى چارەسەر ئەکرێ\nد- داگیرکەرانى کوردستان، رژێمى فەرمانڕەوایەتیان هەرچیبێ، هەمیشە بەیەک چاو سەیرى چینەکان و تاکەکانى نەتەوەى کورد ئەکەن.\n7-مەسەلەى ئازادیى نەتەوەى کوردو سەربەخۆیى کوردستان، مەسەلەیەک نیە سازشى لەسەر بکرێ بەهیچ بیانویەکەوە، تەنانەت بەبیانوى دیموکراتى و راى زۆربەشەوە. بۆ نمونە: ئەگەر زۆربەى نەتەوەى کورد لەگشتپرسییەکدا لەجیاتى ئەوەى دەنگبدا بۆ سەربەخۆیى کوردستان، دەنگبدا بۆ چونە پاڵ هەر دەوڵەتێکیتر، ئەوا ئەو دەنگدانە ناڕەوایەو کاژیک دژى ئەوەستێتەوە. ئەمەش بەپێچەوانەى ئەو پارتیانەوە کە مافى چارەنوسى کورد بەڕاى زۆربەوە، یا بەڕاى پەرلەمانێکەوە، یا بەڕاى خۆیانەوە گرێ ئەدەن. یا ئەوانەى مافى چارەنوسى کورد لەناو چوارچێوەى هەر کام لەدەوڵەتە داگیرکەرەکانى کوردستانا ئەهێڵنەوە، رایەکى زۆربەى لەو جۆرە، بێگومان رایەکى نائازاد یا رایەکى چەواشەکراوو ناهوشیارەو نەخۆشەو هیچ بینایەکى لەسەر ناکرێ.\n8-بەلاى کاژیکەوە بەپێچەوانەى پارتییە مارکسیەکان و کۆمۆنیستەکانەوە، نەتەوایەتى (بەکوردایەتیشەوە) نەدەسکردى چینى بورژواى هیچ نەتەوەیەکەو نەقۆناغێکیشە لەمێژوا. بەڵکو هەستێکى سروشتى مرۆڤە لەرۆژى پەیابونى هەر نەتەوەیەکەوە، تا مرۆڤیش بمێنێ ئەو هەستە هەر ئەمێنێ ئەگەرچى نەتەوایەتی وەک هەر دیاردەیه‌کیتر گەشە (تەتەور) ئەکات و تەنیا لەیەک قاڵبا نامێنێتەوە.\n9-بەلاى کاژیکەوە، بەپێچەوانەى راى مارکسیەکانەوە، مەرجنیە بەرژەوەندیى ئابوریی چینى کرێکار لەهەمو جیهانا وەک یەکبێ، بەڵکو گەلێ جار بەرژەوەندیی ئابوریی چینى کرێکار لەوڵاتێکا لەگەڵ بەرژەوەندیى ئابورى چینى سەرمایەدارى هەمان وڵات وەکیەکەو دژى بەرژەوەندیی ئابورى چینى کرێکارى وڵاتێکیترە. بۆ نمونە: بەڵگەنەویستە کە بەرژەوەندیى چینى سەرمایەدارو چینى کرێکارى وڵاتە داگیرکەرەکان لەوەدایە کە خوێنى وڵاتە داگیرکراوەکان بمژن، بەخوێنى هەمو چینەکان بەچینى سه‌رمایه‌دارو چینی کرێکاریشەوە.\n10-هاوبیرانى کاژیک، هەرگیز باوەڕیان بەو دروشمەى ئه‌و پارتیانه نیه، کەئەڵێن: (دیموکراتى بۆ عێراق یا بۆ وڵاتە داگیرکەرەکانیترى کوردستان و خۆسه‌ری یا ئۆتۆنۆمى، یا فیدراڵى بۆ کوردستان). بەلگە بۆئەم راستییە: نە دیموکراتییەکەی قاسم نە دیموکراتییەکەی تورکیا کێشەی کوردیان چارەسەرنەکرد.\n11-بەلاى هاوبیرانى کاژیکەوە، پشت بەستن بەهەر کام لەداگیرکەرانى کوردستان، لەماڵوێرانى کورد زیاتر، هیچیترى لێدەسگیرنابێ. ئەمەش بەپێچەوانەى ئەو پارتییانەى ئەم دەوڵەت و ئەو دەوڵەتى داگیرکەرانى کوردستان بەدۆست ئەزانن و پشتیان پێئەبەستن!\n12-کاژیک هەمو بنەما باوەڕییەکانی لەهەڵکەوتەو ناخی کوردستانەوە هەڵهێنجاوە، کوردایەتییەکەی نە نازێتیی ئەلمان نە عروبەی عەرەبە. هیچ پەیوەندییەکی بەناسیۆنالیزمی رۆژئاواییەوە نیەو هەڵەیە بە کوردایەتی بوترێ ناسیۆنالیزم.\n13-کاژیک باوەڕی بە ئاشتیی نێوان کوردو داگیرکەرانی نییە. ئەبێ کورد هەمیشە لەشەڕابێ لەگەڵ داگیرکەرانی هەتا سەربەخۆیی. شەڕیش دو جۆرە: گەرم و سارد. ئەگەر شەڕی گەرمی بۆنەکرا، ئەبی بەردەوام لەشەڕی ساردابێ.\n14-کاژیک، بەپێچەوانەی پارتییە کوردییەکانەوە، باوەڕی بە پیشەسازییکردنی کوردستاننیە لەژێر دەسەڵاتی داگیرکەرانیا، چونکە ئەوە ئەبێتە هۆی بەعەرەب و تورک و فارسکردن و تاڵانکردنی سامانی کوردستان.\n15-کاژیک چارەسەری کێشەی زەویی لەوەدا ئەبینی کە ئەبێ زەوی بدرێ بەوەی ئەیکێڵێ، واتا بەجوتیار . لەمەوە دژی سیستمی دەرەبەگایەتییه.\n16-به‌لای کاژیکه‌وه بیروباوه‌ڕ به‌بیروباوه‌ڕ وه‌ڵامئه‌درێته‌وه، له‌مه‌وه دژی تیرۆره.\n17-ئاین و سیاسه‌ت دو شتی جیاوازن، له‌مه‌وه باوه‌ڕی به دنیایی(عه‌لمانیه‌ت)ه.\n18-ده‌سکه‌وته کاتییه‌کانی وه‌ک ئۆتۆنۆمی و فیدراڵی، ئه‌بێ هه‌نگاوێکبن به‌ره‌و سه‌ربه‌خۆیی و. . . تاد.\nدروشمی (کوردستان بۆکورد- یه‌کسانی بۆ گه‌ل) که‌دروشمی بنه‌ڕه‌تیی کاژیکه، هه‌مو ئه‌و خاڵانه‌ی تیا ره‌نگئه‌داته‌وه.\nله‌کورته وه‌ڵام/17دا. باسه‌که‌مان درێژه‌یئه‌بێ.


کونسوڵخانەی گشتی ئەمریکا لە هەولێر هەلێکی زێڕین دەڕەخسێنێت بۆ 25 لە خوازيارانى زانکۆکانی عێراق بەمەبەستی سەردانکردنی دامەزراوە ئەکادیمیەکانی ویلایەتە یەکگرتووەکانی ئەمریکا لە بەرواری ( 30/6/2017تاکو 8/9/2017) لە ڕێگەی پڕۆگرامی (Fullbright Scholar Program) به مه‌به‌ستى گه‌شه‌پێدانى زانكۆكانى عێراق و ڕێبه‌ري كردنيان و ئاڵوگۆڕكردنى چالاكى كلتورى نێوان زانكۆكانى عێراق و دامه‌زراوه‌كانى ئه‌مريكا.\nبه‌شداربووان به چه‌ند ڕێگايه‌كى نوێى وانه‌وتنه‌وه‌و توێژينه‌وه ده‌ناسێنرێن وه‌ك: چاودێريكردنى پۆل، به‌شدارى كردنى سيمينار، گه‌شه‌پێدانى په‌يوه‌ندى له نێوان فاكه‌ڵتيه ئه‌مريكيه‌كاندا له كۆبوونه‌وه ڕيبه‌ريه‌كانى هه‌فتانه‌دا.\n1- خاوه‌ن ناسنامه‌ى عێراقى بێت ياخود نيشته‌جێى عێراق بێت له‌كاتى خۆتۆماركردن و كاتى چاوپێكه‌وتن و هه‌ڵبژاردنى قۆناغ تاكو به‌روارى ده‌ست پێكردنى سه‌ردانه‌كه.\n2- ئه‌ندامى (full-time)ى يه‌كێك له فاكه‌ڵتى و زانكۆكانى عێراق بێت.\n3- به لايه‌نى كه‌مه‌وه خاوه‌ن بڕوانامه‌ى ماسته‌ر بێت و خاوه‌نى 5 ساڵ ئه‌زموون بێت له وانه وتنه‌وه‌دا يان خاوه‌ن بڕوانامه‌ى دكتۆرا بێت و ئه‌زموونى وانه‌وتنه‌وه‌ى له 5 ساڵ زياتر نه‌بێت، وه ئه‌وانه‌ى هه‌ڵگرى بڕوانامه‌ى ماسته‌رن و له ئێستادا خۆيان تۆماركردووه له پڕۆگرامى خوێندنى دكتۆرادا پێويسته ئه‌زموونى وانه وتنه‌وه‌يان له 3 ساڵ كه‌متر نه‌بێت.\n4- به‌شداربوو پێويسته شاره‌زاييه‌كى باشى له نوسين و قسه‌كردنى زمانى ئينگليزى دا هه‌بێت.\n5- پێويسته به‌شداربوو ئاره‌زووى به‌هێزكردنى وانه‌وتنه‌وه‌و شاره‌زايى سه‌ركردايه‌تيكردنى هه‌بێت، هه‌روه‌ها دواى ته‌واو بوونى پڕۆگرامه‌كه بگه‌ڕێته‌وه عێراق و خزمه‌ت به زانكۆو خوێندكاره‌كانى بكات.\nبۆ زانیاری زیاتر لەسەر پڕۆگرامەکەو داواکارییەکانی و ناوتۆمارکردن سەردانی ئەم لینکەیخوارەوە بکە:\nتێبينى/ ١- دوا كات بۆ خۆتۆماركردن 15/12/2016\n٢- له كاتێكدا ناساندنى به‌شداربوو به توێژينه‌وه‌ى نوێ پێكهاته‌ى سه‌ره‌كى ئه‌م پڕۆگرامه‌يه به‌ڵام ئه‌م پڕۆگرامه شوێن دابين ناكات بۆ ئه‌نجام دانى توێژينه‌وه‌ى خودى تاكه كه‌س.\nوه‌رگێرانى: سازان صلاح صابر\nبه‌روار : 2016-11-30 كات :22:10 بینراو : 582


نێچیرڤان بارزانى ستایشى رۆڵى حەشدى شەعبى کرد\nسەرۆک کۆمار “پەیامی ئامۆژگاریی و هۆشداریى” داوەتە هەرێم و بەغدا\nفه‌یسبوك ده‌یان هه‌زار پڕۆگرامى راگرت\nگۆڕانکارییەکانى کەشوهەواى شارەکانى هەرێم\nحوسییه‌كان هێرشەکانیان بۆسەر سعودیە ڕاگرت\nئیلهام ئەحمەد: تورکیا دەیەوێت سیناریۆى عەفرین لە باکور و رۆژهەڵاتى سوریا دووبارە بکاتەوە\nڕیاڵ مەدرید چەند خوێندنگەیەکی ئەکادیمی لە عێراق دەکاتەوە\nیەکەمجارە سەرکردەیەکى پارتى ستایشى حەشدى شەعبى بکات\n17:15 دوو شه‌ممه 10 حوزه‌یران 2019\nلە میانەى وتارەکەیدا بەبۆنەى دەستبەکاربوونى وەک سەرۆکى هەرێمى کوردستان، نێچیرڤان بارزانى ستایش و دروودى بۆ حەشدى شەعبى نارد و ئەمەش یەکەمین جارە سەرکردەیەکى پارتى دیموکراتى کوردستان بە شێوەیەکى فەرمى و لە بۆنەیەکى رەسمیدا ستایشى ئەو هێزە بکات.\nئەمڕۆ (دووشەممە) لە مەراسیمێکدا کە لە هۆڵى سەعد عەبدوڵا لە هەولێر بە ئامادەبوونى میوانێکى زۆرى نێوخۆی هەرێمى کوردستان و عێراق و وڵاتان ئەنجامدرا، پەرلەمانى کوردستان دانیشتنێکى ئاسایى بۆ سوێندخواردنى نێچیرڤان بارزانى وەک سەرۆکى هەرێمى کوردستان، رێکخست.\nلەمیانەى پێشکەشکردنى وتارێکدا بەبۆنەى دەستبەکاربوونى وەک سەرۆکى هەرێمى کوردستان، نێچیرڤان بارزانى باسى لەو ئەرکانە کرد کە لە ماوەى سەرۆکایەتى هەرێمدا لەبەرنامەیدا هەیە جێبەجێى بکات و باسى لە قۆناغى شەڕى دژى رێکخراوى داعش کرد.\nلەو میانەیەدا نێچیرڤان بارزانى، سەرۆکى هەرێمى کوردستان سڵاو و دروودى بۆ ئەو هێزانە نارد کە لە شەڕى دژى داعشدا رۆڵیان هەبووە و ستایشى رۆڵى حەشدى شەعبیشى کرد.\nنێچیرڤان بارزانى لەو بارەیەوە وتى “سڵاو و دروود بۆ پێشمەرگە و هێزە عێراقییەکان و لەسوپا و لە حەشدى شەعبى و ئەو هێزانەى کە رۆڵى مێژوویى خۆیان بینى لەو قۆناغە ناسکەى هەرێمى کوردستان و جیهاندا”.\nبەرهەم ساڵح خەڵاتی خوێندکارە یەکەمەکانی قۆناغی ئامادەیی سنوری ھەولێر و دھۆکی کرد[وێنە]\nلیژنەیەک لە پەرلەمانى کوردستان لێکۆڵینەوە لە 20 ملیارەکەى پایتەختى رۆشنبیرى دەکات\n16:23 یه‌ك شه‌ممه 15 ئه‌یلول 2019\nئێران: رۆحانى و ترەمپ کۆنابنەوە\n11:04 دوو شه‌ممه 16 ئه‌یلول 2019\nسەرۆکی فەڕەنسا سەردانی هەرێمی کوردستان دەکات\n21:06 یه‌ك شه‌ممه 08 ئه‌یلول 2019\nئێران دەستی بەسەر کەشتییەکی ترى نەوتهەڵگردا گرت\n17:58 شه‌ممه 07 ئه‌یلول 2019\n12:44 دوو شه‌ممه 26 ئاب 2019\nوەزیری دەرەوەی عێراق: هەوڵی دیبلۆماسی و یاسایی بۆ ڕێگریکردن لە دەستوەردانەکان دەگرینەبەر\n10:37 دوو شه‌ممه 09 ئه‌یلول 2019\nبۆچی ئەردۆگان لە ناوچەی ئارام ناڕازییە و هەسەدە دڵخۆش؟\n21:31 هه‌ینی 20 ئه‌یلول 2019\nماوەى زانکۆلاین درێژکرایەوە\nمەکتەبی سیاسی یەکێتی بۆ بەستنی کۆنگرە تاوتوێی دوو پڕۆژە دەکات\nمەلا بەختیار بەشداری کۆبوونەوەکەی نەکردووە\n11:55 شه‌ممه 07 ئه‌یلول 2019\n20:04 دوو شه‌ممه 16 ئه‌یلول 2019\nکرێنشینانى هەرێم بەردەوام لە زیادبووندان.. بۆچى؟ [تایبەت]\n22:41 دوو شه‌ممه 09 ئه‌یلول 2019\nئەمریکا بە نیازە سزا بەسەر تورکیادا بسەپێنێت\n16:47 چوار شه‌ممه 18 ئه‌یلول 2019\nحکومەتی هەرێم چەند بڕیارێکی نوێی دەرکرد


جەزا ئەحمەد فارس: چى لەهەگبەکەى دۆناڵد ترەمپ دایە؟ – WTARIKURD\nبە پێچەوانەى پێشبینى زۆربەى ئەو توێژەرو مامۆستایانى زانکۆ وە لە هەرێمى کوردستان، کە پێیان وابوو هیلارى کلنتۆن دەڕواتە کۆشکى سپى، دۆناڵد ترەمپ هەنگاوەکانى بەرەو کۆشکى سپى نا.\nئەمریکا سەلماندى نەک تەنها ووڵاتێکى دیموکراسى خوازە بۆ ناوخۆى ووڵاتەکەى خۆى بگرە یەکێکە لەو ووڵاتانەشى کە نمونەیەکى جوانى پێشکەش کردووە لە قبوڵکردنى جیاوازیەکان کە یەکێکە لە بنەما بنەڕەتیەکانى دیموکراسییە.\nدۆناڵد ترەمپ ئەوەى ڕاگەیاند کە ئێستا کاتى کارکردنە ئەمە دەرخەرى ئەوەیە، کە ئەو هەرچەند لە کەمپینى هەڵبژاردنەکەى لەگەڵ دیموکراتەکان کە هیلارى کلنتۆن سەرۆکایەتى ئەکرد، زۆرجار لۆمەکردن و تۆمەتبارکردنى یەکتر بووە، بەڵام ئەوە کۆتایى هات و دەست لەناودەست ئەبن بۆ ئەوەى ئەمریکایەکى بەهێز دروست بکەن.\nترەمپ ئاماژەشى بەوەشدا، کە کار بۆ یەکگرتووى ناوخۆى ئەمریکا دەکات لە نێوان دیموکرات و کۆماری و سەربەخۆکان بەم پەیامەى ئەوەى پشت راستکردەوە، کە ئەو سەرۆکێکە بۆ هەموو ئەمریکیەکانە نەک تەنها بۆ کۆماریەکان ئەمەش جەوهەرى راستەقینەى دیموکراسى ئەمریکیەکانە کە سەرۆکەکانیان بەیەکچاو سەیرى پێکهاتە جیاوازەکان دەکەن بە پێچەوانەى سەرکردە سیاسسیەکانى ووڵاتانى ڕۆژهەڵاتى ناوەڕاستەوە، کە بەتەنها نمایندەى پارتەکەى خۆیان یان ئەوانە دەکەن کە هەڵیانبژاردوون .\nدۆناڵد ترەمپ بەشانازیەوە سوپاسى هیلارى کرد بۆ ئەو خزمەتەى کە بەئەمریکیەکانى کردووە، ئەمە پێمان دەڵێت: سەرکردە سیاسیەکانى ئەمریکا هەرچەند ناکۆکى و جیاوازیى ئایدیا لە نێوانیاندا هەبێت، بەڵام ئامادەن کە دان بەوە دا بنێن، کە بەرامبەرەکەیان کاریى باشى کردووە.\nلەپاڵ ئەو هەموو جوانیانەى دیموکراسى ئەمریکى لەناوخۆدا، ئەکرێت ئەمریکا بە پێچەوانەى ئەوەوە لە دەروەى ووڵاتەکەى کار بکات بۆ بەدیهێنانى ئامانجە ستراتیجیەکانى.\nسیاسەتى ئابورى دۆناڵد ترەمپ\nئەمریکیەکان لە چەندین قەیرانى ئابوریدا ئەژین، بۆ ئەوەى لەو قەیرانانە رزگاریان بێت پێویستیان بە سەرۆکێکە کە شارەزاى لە سیاسەتى ئابورى و بازرگانى هەبێت نەک سیاسەتى دەرەوە، بۆیە دەنگیان بە ترەمپ دا لەبرى هیلارى.\nلە سیاسەتى ئابووریدا ترەمپ کە بانگەشە بۆ گۆڕانکارى ریشەى ئەکات لە ئابورى ئەمریکا لە پێناو ئەوەیە کە ئەمریکا بکاتەوە بە مەزنترین وولاتى ئابورى جیهانى.\nبۆ باشکردنى بارى ئابورى ناوخۆى ئەمریکا ترەمپ ئاماژەى بەوە کرد، کەکار لە پێناو رەخساندنى زۆرتین هەلى کار دەکات، بەمەش بازارى ئەمریکى زیاتر چالاک ئەبێت لەناوخۆدا، لە یەک کاتدا هاوڵاتیانى ئەمریکى ئەتوانن سودمەند بن و، هەروەها ئەمریکاش زیاتر هەنگاو بەرەو دروستکردنى ئابورییەکى یەهێز بنێت.\nسیاسەتى ئابورى ترەمپ ئایندەى ئەمریکا دیارى دەکات یان ئەوەیە، کە ئەمریکا بەرەو لوتکە ئەباتەوەو لەڕووى ئابورییەوە و ئەیچەسپێنێت، یان ئەمریکا توشى شکستى ناوخۆى ئەکات و پێگەى لاواز دەبێت.\nئەمریکیەکان وا سەیرى ئەم بابەتە ئەکەن لە هەردوو حاڵەتەکەدا قازانجیان بێت لەبەر ئەوەى لەحاڵەتى یەکەم حکومى جیهان دەکەن بەهۆى بوونى ئابوریەکى بەهێزەوە.\nلە حاڵەتى دووەمیش کە شکستە زۆرێک پێیان وایە کە ئەمریکا ئەبێت شکست بیەنێت بۆ ئەوەى جارێکى تر خۆى بونیاد بنێتەوەو بە هێزێکى گەورەترەوە لەکایەى جیهانى دەربکەوێت .\nمێژووش زۆر نمونەى پێداوین لە سەر شکستى هەندێک ووڵات، کە دواتر توانیویانە لەماوەیەکى کەمدا خۆیان رێکبخەنەوە و ببن بە بەهێزترین ووڵاتى جیهانن دیارترین ووڵات ئەڵمانیاى دواى شەڕى جیهانى دووهەمە کە کەوتنێکى گەورەى لە سەرجەم بوارەکان بەخۆوە بینى بەڵام کاتێک کە هەستایەوە توانى کە ببێتە سوڕێنەرى ئابورى و سیاسى ئەوروپا و لەسەر ئاستى جیهانیش رۆڵى کاریگەر ببینێت.\nیەکێک لەوکارانەى کە ترەمپ کە گرنگى پێدەدات لایەنى ئابورى وویلایەتە یەکگرتووەکانە، پلانى ئەوەى هەیە کە لەڕووى ئابورییەوە ئەمریکا بەهێز بکات، دورنیە یەکێک لە هۆکارە سەرەکیەکانى ئەوەى، کە دەنگدەرى ئەمریکى ئەویان لە هیلارى پێپەسەند تربوو، ئەوەبێت کە بیانەوێت لەو کێشە ئابوریانە رزگاریان بێت کە لەناوخۆى ئەمریکا هەیە، چونکە ترەمپ ئەوەندەى بازرگانێکى لێهاتووە پیاوێکى سیاسى نیە.\nسیاسەتى دەرەوەى ئەمریکا لە سەردەمى دۆناڵد ترەمپدا\nستراتیجیەتى ئەمریکا بۆ دەرەوە گۆرانى بەسەردا نایات، ئەوەى کە دەگۆڕێت بریتیە لەئامڕازەکانى بە دیهێنانى ستراتیجیەتى ئەمریکى ئەکرێت کە دیموکراتەکان ئەوکاتانەى کەلەسەر فەرمانڕەواى بوون سیاسەتى نەرمیان گرتبێتەبەر بۆ بەدیهێنانى ئامانجەکانى ئەمریکا بەڵام کۆماریەکان بە پێچەوانەوە.\nکۆماریەکان بڕوایان بەوە هەیە بۆ بەدیهێنانى ستراتیجیەتى ئەمریکا ئاساییە ئەگەر بەشێوەیەکى راستەوخۆ سنورى ووڵاتانى تر ببەزێنرێت بۆیە ئاساییە جارێکى تر ترەمپ ژمارەى هێزەکانى ئەمریکا لە دەرەوەى سنورى زیاتر بکات.\nئەوەى کە گرنگە لە سیاسەتى ترەمپ بریتیە لەوەى کە ئەو بەڕاستى مەبەستێتى داعش لە موسڵ و ڕەقە تێک بشکێنێت بۆیە ئەگەرى زۆرە کە ئەم دوو ئۆپەراسیۆنە خێراتر بکرێن.\nهەموان چاوەڕێى ئەوەدەکەن کە لە سەردەستى دۆناڵد ترەمپ ژمارەیەک شەڕ هەڵبگیرسێت لەڕۆژهەڵاتى ناوەڕاست و جیهان بەڵام دور نیە ئەم چاوەڕوانیە هەڵەبێت وەک ئەوەى کە هەمووان پێش بینى هیلارى کلنتۆنیان دەکرد بڕواتە کۆشکى سپى .\nدروست بوونى شەڕ ئەگەرێکى کراوەیە لەسەردەمى ترەمپ چونکە زۆربەى ئەو شەڕانەى کە ئەمریکا بە شێوەى راستەوخۆ بەشدارى تیادا کردووە لە سەردەمى کۆماریەکان بووە.\nئەوەى گرنگە بۆ کورد ئەوەیە کە ئێمە ئەتوانین سودمەند بین لە سەردەمى ترەمپ چونکە ئەو دیدگایەکى پۆزەتیفى هەیە بۆ پرسى کورد بەڵام خاڵکى گرنگ کەوتۆتەوە سەر سەرکردایەتى کورد کە چۆن مامەڵە دەکات لەگەڵیدا.\nئێمە ئەگەینە ئەو ڕاستیەى کە ستراتیجیەتى ئەمریکا گۆڕانى بەسەردا نایەت لە سەردەمى ترەمپ بەڵام ئامڕازەکانى سیاسەتى دەرەوە ئەگۆڕێت.


پەیماننامەی سایكس پيكۆ – History Of Kurdistan\nHome / بەشی مێژووی كورد / پەیماننامەی سایكس پيكۆ\nزريان احمد 2016-05-16\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە پەیماننامەی سایكس پيكۆ 2,945 Views\nپەیماننامەی سایكس يكۆ- بیبلیۆگرافیا و پێڕستی لە كتێبی كوردیدا 1971- 2010\nیەكەم: كتێبی سەربەخۆ\n1. سایكس- پیكۆ و ترازاندنی جەمسەری كێشەی كوردی باشوور\nنووسین: ئەحمەد سەید عەلی بەرزنجی\nلە بڵاوكراوەكانی پڕۆژەی پاراستنی دەستنووسەكان- چاپەمەنیی زاموا\nچاپ: یەكەم، چ: زاموا، ش: سلێمانی، ژس: ؟، س: 1997، ل:81، ق:15×21\nپێشەكی/ كەمێ بەر لە سایس پیكۆ/ سایس پیكۆ/ كوردستان لە سایكس پیكۆدا/ ئینگلیز لە عێراقدا یان جێبەجێكردنی ڕێككەوتنەكە/ نەفرەتی نەوت و وەسێتی ئینگلیز/ پەراوێزەكان/ چەند نەخشەیەكی كوردستانی گەورە كە لە گۆڤارە بیانییەكان وەرگیراوە/ چەند وێنەیەك لە شێخ مەحموود و عادیلەخانی وەسمان پاشا و ئەدمۆنز و میجەرسۆن.\n2. سایكس- پیكۆ و ترازاندنی جەمسەری كێشەی كوردی باشوور\nچاپ: دووەم، چ: ؟، ش: سلێمانی، ژس: ؟، س: 1998، ل:79، ق:14×20\nهەمان ناوەرۆكی چاپی یەكەمی هەیە، بڕوانە كتێبی ژمارە 1.\n3. سایكس- بیكۆ و ترازاندنی جەمسەری كێشەی كوردی باشوور\nچاپ: ؟، چ: ؟، ش: سلێمانی، ژس: 149، س: 2007، ل:130، ق:14×20\n4. لۆزانی 1923 و لۆزانی 1990 خوێندنەوەی كورد لە پەیمان و ڕێككەوتنامەكانی سەدەی بیستەم\nنووسین: محەممەد سەلام\nچاپ: یەكەم، چ: كاڵێ، ش: هەولێر، ژس: 404، س: 2000، ل:55، ق:14×20\nپێشەكی/ لە پەیمانی سایكس بیكۆوە بۆ كۆنگرەی ئاشتی پاریس/ ڕێككەوتننامەی سایكس بیكۆ یاخود ڕێككەوتننامەی (سایكس بیكۆ- سازانۆف)/ پەیمانی سیڤەر یەكەم پەیمان بوو بە ڕەسمی داوای دابەشكردنی كوردستانی دەكرد/ پەیمانی لۆزانی 1923/ ڕەوشی ڕۆژئاوا پێش بەستنی كۆنفڕانسی لۆزانی 1990/ كۆنفڕانسی لۆزانی 1990/ ئەو ڕێككەوتننامەی لە لۆزانی 1923 و 1990 لە دژی كورد مۆركران/ ڕێككەوتننامەی سەعدئاباد/ ڕێككەوتننامەی بەغدا/ ڕێككەوتننامەی دیجلە/ ڕێككەوتننامەی جەزائیر/ ڕێككەوتننامەی جەزائیر چۆن هاتە كایەوە، ئاكامەكانی چی بەسەر كورد و عێراق هێنا/ پەراوێزەكان/ ناوەرۆك.\nدووەم: پێڕستی لە كتێبی كوردیدا\n1. بزووتنەوەی سیاسی و ڕۆشنبیریی كورد لە كۆتایی چەرخی نۆزدەهەمەوە تا ناوەڕاستی چەرخی بیست\nنووسین: ڕەمزی قەزاز\nبە ڕەزامەندیی وەزارەتی ڕاگەیاندن و بە یارمەتیی وەزارەتی كاروباری ژووروو چاپكراوە\nچاپ: یەكەم، چ: ژین، ش: سلێمانی، ژس: ؟، س: 1971، ل:247، ق:17×24\nپەیمانی سایكس بیكۆ.\n2. شێخ مەحمودی قارەمان و دەوڵەتەكەی خوارووی كوردستان- بەرگی یەكەم\nنووسین: م.ر.هاوار (محەممەد ڕەسووڵ هاوار)\nچاپ: ؟، چ: بلاك ڕۆز، ش: لەندەن، ژس: ؟، س: 1990، ل:571، ق:15×21\nكورد و كوردستان لە پەیمانی سایكس بیكۆدا.\n3. خڵتەی بیرێكی ژاراویی\nنووسین: حسێن محەممەد عەزیز\nلە بڵاوكراوەكانی كتێبخانەی شەعب- سلێمانی\nچاپ: یەكەم، چ: هەمیشە، ش: سلێمانی، ژس: ؟، س: 2000، ل:296، ق:15×19\nكۆمەڵێك ناونیشانی وەك: سایكس-پیكۆ.\n4. كورد و باكووری كوردستان لە سەرەتای مێژووەوە هەتا شەڕی دووەمی جیهان- بەرگی یەكەم- هەتا كۆتایی شەڕی یەكەم\nنووسین: محەممەد ڕەسووڵ هاوار\nلە بڵاوكراوەكانی ناوەندی چاپەمەنی و ڕاگەیاندنی خاك\nچاپ: یەكەم ، چ: خاك، ش: سلێمانی، ژس: 246، س: 2000، ل:552، ق:15×22\nبەشی بیستەم: نەخشەی دەوڵەتان بەر لە شەڕی جیهانی بۆ دابەشكردنی وڵاتی عوسمانی (پەیمانی سایكس بیكۆ).\n5. كوردستان لە سەردەمی ئاشتیدا\nنووسین: د.ئەحمەد عوسمان ئەبوبەكر\nوەرگێڕانی لە ؟: محەممەد نووری تۆفیق\nچاپ: یەكەم، چ: سەردەم، ش: سلێمانی، ژس: 3، س: 2001، ل:404، ق:16×23\nبەشی نۆزدەیەم: پاشماوەی ڕەخنەكانی (ئارنۆڵد توینبی) لە تێبینییەكانی (سێر مارك سایكس)دا.\n6. كورد و كوردستان لە كۆمەڵە وتارێكی مێژووییدا\nنووسین: ئەحمەد عوسمان ئەبوبەكر\nوەرگێڕانی لە؟: ئازاد عوبێد ساڵح\nچاپ: یەكەم، چ: و- پەروەردە، ش: هەولێر، ژس: 122، س: 2005، ل:175، ق:16×23\nسایكس پیكۆ و سازانۆڤ و سیڤەر و پێوەندییان بە مەسەلەی كوردەوە.\n7. كوردستان و بەهرا كوردا درێككەفتنادا\nنووسین: سەعیدێ سلۆ\nچاپ: یەكەم، چ: خەبات، ش: دهۆك، ژس: 351، س: 2005، ل:48، ق:14×20\nتەوەرێ دوویێ: ڕێككەفتنا سایكس- پیكۆ.\n8. ڕێكەفتنێن گرێدای كوردا ب درێژاهیا دیرۆكێ\nنووسین: عەبدوڵڵا بەربیری\nچاپ: یەكەم، چ: هاوار، ش: دهۆك، ژس: 432، س: 2006، ل:123، ق:15×20\nپەیمانا سایكس بیكو- سازانوف 1916.\n9. كورد و كوردستان- لە سەردەمی باستانەوە تا كۆتایی جەنگی جیهانی یەكەم\nنووسین: كەمال بوركای\nوەرگێڕانی لە زمانی یۆنانییەوە: عەلی فەتحی\nچاپ: یەكەم، چ: منارە، ش: هەولێر، ژس: 1945 ، س: 2008، ل:579، ق:16×23\nپەیمانی سایكس پیكۆ و مامەڵەی دابەشكردنی كوردستان.\n10. مێژووی كوردستانێتی شاری موسڵ لە چەندین بەڵگەنامەی جیاجیادا- بەرگی یەكەم\nئامادەكردن و لێكۆڵینەوە: دەرسیم دیبەگەیی\nلە بڵاوكراوەكانی دەزگای هێڤی\nچاپ: یەكەم، چ: هێڤی، ش: هەولێر، ژس: 1848، س: 2008، ل:422، ق:17×24\nبەشی یەكەم: …كێشەی ویلایەتی مووسڵ/ پەیماننامەی سایكس بیكۆ/ ئاگربەستی مۆدرۆس و كۆنگرەی ئاشتی پاریس.\n11. سیاسەت گەمەیەكی بەردەوام\nنووسین: سەعید مەموزینی\nچاپ: یەكەم، چ: منارە، ش: هەولێر، ژس: 2561، س: 2009، ل:278، ق:16×23\nبەشی شەشەم: دیرۆكی سیاسیی كوردی/ خۆشباوەڕی لە سیاسەتی كوردیدا/ ناكۆكی كورد لەگەڵ كورد/ هەنگاوەكانی دیپلۆماسیەتی كوردی لە دیرۆكدا/ پیلانەكانی دژ بە كورد/ پەیمانی سایكس بیكۆ و پەیمانی مودروس 1916- 1918.\n12. كەركوك- ئاوڕێك لە ڕابردوو، دیدێك بۆ ئایندە\nنووسین: تەحسین نامیق\nلە بڵاوكراوەكانی مەكتەبی بیر و هۆشیاریی (ی.ن.ك)\nچاپ: یەكەم، چ: حەمدی، ش: سلێمانی، ژس: 1704، س: 2009، ل:205، ق:16×22\nهەندێ بابەتی وەك: كەركووك لە مێژووی كۆندا/ كەركووك لە مێژووی هاوچەرخدا/ ڕێككەوتننامەی سایكس- بیكۆ.\n13. ئەتڵەسی پارێزگای هەولێر- مێژوویی، كارگێڕی، سروشتی، مرۆیی، ڕامیاری، ئابووری، ئامار\nئامادەكردن: هوشیار محەممەد ئەمین ڕەشید خۆشناو، سەردار محەممەد عەبدولڕەحمان\nلە بڵاوكراوەكانی جوگرافییەكانی تێنووس بۆ چاپەمەنی و نەخشەسازی كارتۆگرافی\nچاپ: یەكەم، چ: ؟، ش: هەولێر، ژس: 736، س: 2010، ل:192، ق:22×30\nپێگەی هەولێر لە ڕێككەوتننامەی سایكس بیكۆ.\n14. شێخ مەحموود و سێ ئەفسەرەكەی داگیركەران\nچاپ: یەكەم، چ: منارە، ش: هەولێر، ژس: 716، س: 2010، ل:79، ق:16×23\nپێشەكی/ بەشی یەكەم: لە پەیمانی سایكس بیكۆوە بۆ كۆنگرەی پاریس.\nسەرچاوە: كورد و كوردستان، بیبلیۆگرافیا و پێڕستیان لە كتێبی كوردیدا 1920- 2010 (12 بەرگ و 5206 لاپەڕە)، ئا: بوار نوورەدین، چاپی یەكەم، تاران، 2016.\nPrevious له یادی 100 ساله‌یدا ، بۆ یەكەم جار بەڵگەنامەیەكی گرینگی عوسمانی دەربارەی سایكس بیكۆ\nNext سەدەیەك پاش سایکس بیکۆ


نزیك باخچه‌ی گشتی - قەڵەم\nولیەم بتلەر یێتس\nلە باخچە گشتییەكاندا\nژوانم لەگەڵ خۆشەویستەكەم دانا\nبە هەنگاوی بەفراوی بێگەردی لەسەرخۆوە\nخۆشەویستی بە نەرمی وەربگرم\nگەڵای داران پێدەگه‌ن .\nوەك هەر گەنجێكی ساویلكە\nلە كێڵگەدا، نزیك ڕووبار\nلەگەڵ خۆشەویستەكەمدا وەستام\nدەستی سپی بەفراوی\nلەسەر شانم دانا\nئامۆژگاری دەكردم :\nئەوەتا ئەمڕۆیش پڕم لە ئەسرین .\n(*) ولیەم بیتلر ییتس: شاعیری ئێرلەندی ییتس، لە دبلن لە دایك بووە. جگە لە شیعر شانۆنووس و كەسایەتییەكی نیشتمانیش بووە و ئەندامی ئەنجوومەنی گشتیی بەریتانیا بووە. یێتس بۆ یەكەمین جار قەسیدەكانی لە تەمەنی بیست ساڵیدا لە ڕۆژنامەیەك لە دبلن دا بڵاوكردوونەوە .\nبڕوای بە سیحر و دونیای ڕۆحانی هەبووه ساڵی 1923 خەڵاتی نۆبلی وەرگرتووه ساڵی 1939 لە تەمەنی 73 ساڵیدا كۆچی دوایی كردووه.\nبڕوانه ماڵپه‌ڕی adab.com


به‌هۆی نه‌خۆشیه‌كه‌وه دوو ئه‌ندامی خێزانێك گیانیان له‌ده‌ستدا\nبه‌هۆی نه‌خۆشیه‌كی كتوپڕ دوو ئه‌ندامی خێزانێك له‌سنوری پارێزگای سلێمانی گیانیان له‌ده‌ستداو ژماره‌یه‌ك هاوڵاتی دیكه‌ش باری ته‌ندروستیان تێكچوه، وته‌بێژی ته‌ندروستی ڕاپه‌ڕینیش نوێترین زانیاری له‌باره‌ی جۆری نه‌خۆشیه‌كه‌و ته‌ندروستی ئه‌و هاوڵاتیانه ئاشكراده‌كات، هاوكات دڵنیایی به‌هاوڵاتیان ده‌دات نه‌خۆشیكه ناگوازرێته‌وه.\nبه‌هۆی بڵاوبونه‌وه‌ی نه‌خۆشیه‌كی نه‌زانراو له‌گوندی مه‌مكانی ناوچه‌ی پشده‌ر ئه‌ندامانی خێزانێك ڕوبه‌ڕوی حاڵه‌تێكی نه‌خوازراو بونه‌ته‌وه‌و ته‌ندروستیان تێكچوه، به‌و هۆیه‌شه‌وه دوو هاوڵاتی گیانیان له‌ده‌ستداوه.\nله‌وباره‌یه‌وه ته‌ها محه‌مه‌د وته‌بێژی ته‌ندروستی ڕاپه‌ڕین بهSNNی ڕاگه‌یاند، "ئێمه له‌پشكنین بۆ هاوڵاتیانی گوندی مه‌مكانی سه‌ربه‌قه‌زای پشده‌ر به‌رده‌وامین، ئه‌وه‌ی بۆمان ده‌ركه‌وتوه دوشته، یه‌كێكیان ئه‌وه‌یه نه‌خۆشیه‌كه گوازراوه نییه‌و هیچ مه‌ترسیه‌كی بۆ سه‌ر هاوڵاتیانی تر نییه".\nوتیشی:"جگه له‌وه‌ش كه نه‌خۆشیه‌كه گوازراوه نییه، له‌ئه‌نجامی لێكۆڵینه‌وه‌و به‌دواداچونه‌كانیشمان ئه‌وه‌ما بۆده‌ركه‌وتوه، بونی حاڵه‌تێكی كه‌ڕوه له‌سه‌ر ده‌می ئه‌وكه‌سانه‌ی توشی نه‌خۆشیه‌كه بون، به‌ڵام تائێستا جۆری نه‌خۆشیه‌كه یه‌كلانه‌بۆته‌وه".\nئه‌وه‌شی ڕونكرده‌وه، بڕیاره ڕۆژی یه‌كشه‌ممه‌ی داهاتوو تیمێكی خۆپاراستنی سلێمانی سه‌ردانی گونده‌كه بكه‌ن و ئه‌نجامی پشكنینه‌كان ئاشكرابكه‌ن.\nباسی له‌وه‌شكرد، "دوان له‌و نه‌خۆشانه‌ی توشی حاڵه‌ته‌كه بون له‌نه‌خۆشخانه‌ی ڕانیه‌ن بۆ چاره‌سه‌رو سێ نه‌خۆشی دیكه‌شیان ڕه‌وانه‌ی نه‌خۆشخانه‌ی سلێمانی كراون له‌به‌شی چاودێری وردن، به‌رده‌وام چاره‌سه‌ریان بۆ ده‌كرێت، گۆڕانكاری به‌سه‌ر باری ته‌ندروستیان هاتوه‌و به‌ره‌و باشبون ده‌چن، دوو كه‌سیش گیانی له‌ده‌ستداوه".\n8 مانگ پێشتر - Oct 11 2018 2:04PM


خامنەیی بۆ سوپای پاسداران: خۆتان بۆ پێشهاتی گەورە ئامادە بكەن – تۆڕی میدیایی خەڵک\n2019/10/02 - 10:45 PM\nڕابەری باڵای شۆڕشی ئیسلامی ئێران داوا لە فەرماندەكانی سوپای پاسدارانی وڵاتەكەی دەكات خۆیان بۆ ڕووبەڕوبوونەوە و پێشهاتی گەورە ئامادەبكات.\nعەلی خامنەیی ڕابەری باڵای شۆڕشی ئیسلامی ئێران ئەمڕۆ چوارشەممە لە دیدارێكدا لەگەڵ فەرماندە باڵاكانی سوپای پاسداران ڕایگەیاند، نابێت بەهیچ جۆرێك لە دوژمن بترسن، بەڵام پێویستە بە وریاییەوە مامەڵە بكەن هەڵسەنگاندنێكی ڕاست و دروستیان لە دوژمن هەبێت.\nعەلی خامنەیی وتیشی، ئەركی سەرەكی سوپای پاسداران بریتییە لەوەی كە لەو دیو سنوورەكانەوە هەوڵی دابینكردنی ئاسایش و بەرەنگاربوونەوەی مەترسییەكان بدات و جەختیشی كردەوە، تێڕوانینی دابینكردنی ئاسایش لەدەرەوەی سنوورەكان، قوڵایی ستراتیژی وڵاتەكەیە و هەندێك جار لەسەرووی هەموو پێداویستییەكانەوەیە.\nئەم لێدوانەی خامنەیی لەكاتێكدایە، گرژییەكانی نێوان ئێران و هەر یەك لە ئەمریكا و سعودیە بۆ بەرزترین ئاستی هەڵكشاون و واشنتۆن و ڕیاز باس لەوەدەكەن كردەوەكانی حكومەتی تاران و هێزە چەكدارەكانی لەدەرەوەی سنوورەكانی ئەو وڵاتە، هۆكاری ناسەقامگیری ناوچەكەیە.\nئەمریكائێرانتارانجەنگدانوستانڕیازسعودیەسوپای پاسدارانعەلی خامنەییواشنتۆن\nوزەی ئەتۆمی ئێران: درێژە بە چالاكییەكانمان دەدەین\nڤیدیۆ.. لە دیوانیە خۆپیشاندەران بارەگا حكومییەكان دەسووتێنن


کاریگەری و گرنگی ئایین لە پەروردەدا – زەهاوی – Zahawi\nسەنتەری زەھاوی سیمیناری (خوێندنەوەیەک بۆ گەردوون) ڕێکدەخات\nسەرەتا/توێژینەوە/کاریگەری و گرنگی ئایین لە پەروردەدا\nکاریگەری و گرنگی ئایین لە پەروردەدا\nئەکبەر غەریب ئەحمەد Send an email April 13, 2021\nلەم جیهانەدا ماناکان زۆرترین ڕوونکردنەوە و لێکدانەوەهەڵدەگرن، ئێمە بۆ ئەوەی تێبگەین، دەبێت بگەڕێینەوە بۆسەرچاوە سەرەکییەکانی مانا، چونکە هیچ شتێک مانای نییە،ئەگەر ئێمە مانای پێنەدەین، زانست بەبێ پەروەردە بێمانایە، نوێژ بە بێ ئیمان بێ مانایە.\nئەو خاڵەی کە ” ئایین و پەروەردە” هەردووک تێیدا یەکانگیردەبن بریتییە لە:\n( بیناکردنی تاک و کۆمەڵگە و مرۆڤ بەگشتی ).\nپەروەردەو ئایین یەکەمین کار کە ئەنجامی دەدەن گۆڕینیسیستەم و چاکسازیکردنە لەهەڵسوکەوت و ڕەفتارو گفتاریمرۆڤدا، پەروەردەو ئایین تەنها لەڕووی کرداریەوە یەک ئامانجنین، بەڵکو لەڕووی زاراوەو زمانەوانیشەوە تێکەڵەیەکی هاوئامانجن و هەندێک بۆچوون هەیە کە دەڵێن: وشەی “تربیە” لە”رب”ـەوە هاتووە ( رب العالمین )، بەڵام لە بنەما وشەکەمشتەقەو لەبەرگیراوەی ( ربا) واتە: ( نما ـ نشٲ)، پەرەیپێدا یا گەشەی پێدا، بەهەر حاڵ ناگەڕێینەوە سەرتێچوونە مێژوویەکان و سەرهەڵدانی زراوەیی ئایین وپەروەردە، بەڵکو زۆربەی جار پێناساندنەکان کتومت دیوەکرداریەکانت نیشان دەدات هەربۆیە ئەومان باساند، بۆیە دەڵێن:\nنزیکترین ڕێگای گەشتن بە دۆزینەوەی ئامانجی پشتی ووتنیزاراوەیەک تەنها پێناسەکەیەتی.\nبێگومان لە زۆر لایەن و چەمکەوە تێبڕوانیت ئایین و پەروردەدوانەیەکی لێکچوون هەم لەڕووی زاراوەوە هەم لەڕووی خواستی ئامانجیەوە، چونکە هەموو شتێکی جوان دواجار یەکانگیرەلەتەک هەردووکیاندا.\nبەڵام پێویستە ئەوە بزانین ئەوەی ئایین دەیەوێت لەمرۆڤ،\nبەتەنها مرۆڤ ناتوانێت بەپەروەردەیەکی جوانی پەسەند کەباوەڕی تێدا نەبێت دابینی بکات ..!؟\nچونکە ئایین سێ تێڕوانین داوا دەکات لە مرۆڤ،\nدەیەوێت مرۆڤ لەژێر سیستەمی ئاییندا ئەو سێتێڕوانینەی تێدا بەدی بێت:\n1ـ تێڕوانین بۆ کــەون .\n2ـ تێڕوانین بۆ مرۆڤ .\n3ـ تێڕوانین بۆ ژیان .\nلەپەروەردەدا زیاتر چاو لەسەر تێڕوانینینی\n1ـ مرۆڤ بۆ مرۆڤ\n2ـ مرۆڤ بۆژیان\nواتە پەروەردە داواکاری لە مرۆڤ کەمترە لەچاو ئاییندا؟بەڵامگرنگە بزانین کامیان دواجار مرۆڤێکی شیاوترو پەسەندتروتەندروستر پێشکەش بە کۆمەڵگە دەکات.\nلە دوای فەیلەسوفی پەروەردەیی “کۆنفۆشیۆس” زۆرێک لەبیرمەندانی بواری پەروەردە ئایینیان بەهەند وەرنەدەگرت لەپەروەردەیی تاک و کۆمەڵگەدا، نەک هەر بەپێویستیشیاننەدەزانی بەڵکوو بەلای هەندێکیانەوە پشت بەستن بەئایینلە پرۆسێسی پەروەردەدا هەڵەیە.\nڕاستە ئایین تێڕوانینێکی فراوانتری هەیە، بۆ ( کەون ـمرۆڤ ـ ژیان )، بەڵام دواجار پەروەردەش دەیەوێت مرۆڤێکدروست بکات، کە لەژێر کۆمەڵێک بنەماو نەهج و سلوکیڕێکخراوی پەسەندا بجوڵێتەوە، زۆرێک لە بیرمەندو خاوەنئاوەزو هزرەڤانەکان باسی گرنگی ئایینیان کردووە لەناوپەروەردەدا، بەتایبەت لەم ساڵانەی داوییدا لەپاش ئەوەیمرۆڤایەتی بە ئەزموونێکی پەروەردەیی کرداری دوورلەئایندا گوزەریان کرد، زۆرێک لە پسپۆڕو لێکۆڵەرەوانیبواریی پەروەردە گەشتوون بەو باوەڕەیی کە هەڵەیە پەروردەئایین لەپشتیەوە نەبێت، لایەنی ڕۆحانیاتی مرۆڤ نابێتفەرمۆش بکرێت لەناو هیچ سیستەمێکی مرۆی دا.\nبۆچوونی زۆرێک لە پەروەردەناسان وایە کە ئایین و باوەڕهەوێنی ڕاستەقینەی تاکێکی پەروەردەکراوی تەندروستەهەم لە هزرڤانە باوەڕدارەکان و هەم بێ باوەڕەکانیش،\nجگە ئەوەی مرۆڤ لەڕووی پەروەردەیەوە کە ئایینیپێویستە، لەڕووی زانستیەوە سەلمێنراوە کە باوەڕو باوەڕداریلەجیناتی مرۆڤدا لەپێداویستیە هەرە سەرەکیەکانیپێکهاتەی مرۆڤە ، توێژینەوەکان لە لەبابەتەکانی(neurotheology) کە پەیواندی نێوان دەمارە خانە (neuron) لەگەڵ ئایینداری (Theology) باس لە دیاردەی باوەڕداریدەکات.\nپرۆفیسۆر ” کاڤن نیلسۆن” کە پسپۆڕی دەمەرەکانە دەڵێت ( پەیوەندیەکی بەهێزو توند لەنێوان ڕۆحانیەت و پێکهاتەیمرۆڤدا هەیە وە بەهەردووکیانە ئینجا مرۆڤێکی تەواو کامڵدروست دەکەن)\nلە ناوەندی لێکۆڵینەوەی مێشک و بابەتە ڕۆحییەکان لەزانکۆی پەنسلڤانیا دکتۆر ” ئاندرۆ نیوبێرگ” توێژینەوەیەکی ئەنجام دا بە پاڵپشتی بەکارهێنانیتەکنیکی تیشکی هاوچەرخ بۆ زانیینی هەستەئایینەیەکان، سێ بەش هەن لەمێشکدا لەکاتی جێ بەجێکردنی ئەرک ئایینیەکاندا شەپۆلی ئاسودەیی و ئارامی دەردەن.\nئەمەش دواجار تاکێکی ئارام و گونجاو لەسەرخۆ دەخاتەکۆمەڵگەوە دوور لە توندوتیژی و خراپەکاری.\nلێرەوە بۆماندەرکەوێت کە باوەڕ لێکاوە بەناخی مرۆڤەکانەوەومرۆڤی کامڵ ناتوانێت لێی جیابێتەوە، هەروەک ” دین هامەر” لەساڵی 2005 کتێبێکی بڵاوکردەوە بەناوی ( Gene God) تێیدا باسی بوونی جیناتی ئایینداری دەکات لەناو مرۆڤداوکە لەناخی مرۆڤدا جینی تایبەت بە بەباوەڕداری هەیەودەتوانێت کاریگەری بخاتە سەر هەڵسوکەوتی مرۆڤ.\nکەواتە گرنگە ئەوە بزانین کە باوەڕداری لە ڕوی دەرونی و زانستیەوە لە پێداویستیە گرنگەکانی مرۆڤە، کوژاندنەوەوفەرامۆشکردنی خانەی باوەڕداری لەمرۆڤدا کەلێنی گەورە لەناخدا دروست دەکات.\nکەوابێت قسەکەی فەیلەسوفێکی وەکوو ” کانت ” لێرەوەدەردەکەوێت کەدەیووت ” کاتێک سنوری عەقڵ کۆتایی دێتکە سنوری ئیمان دەست پێدەکات”\nلەئێستادا وشەی پەروردە (Education) زیاتر بۆ فێرکردن وپەروەردەکردن بەکاردەهێنرێت، وە بەهەمان شێوە ئاینیش چارەنوسی مرۆڤی بەستۆتەوە بەزانست و زانیاریەوە ـ\n( وَعَلَّمَ آدَمَ الْأَسْمَاءَ كُلَّهَا… ) وە پێغەمبەرانیش وتەواویڕیسالەکانیش بۆ پەروەردەکردن هاتوون ـ ( إِنَّمَا بُعِثْتُ لِأُتَمِّمَمَكَارِمَ الأَخْلَاقِ..).\nبۆیە لێرەوە دەگەین بەوەی کە بڵێین :\nجۆرەکانی پەروەردە لەم دیدگایەوە بریتییە لە :\nـ پەروەردەیی نــا ئایینی و\nـ پەروەردەیی ئایینی\nئەگەر ئەم دوو جۆری پەروەردە بخەینە بەر تیشکی\nلێکۆڵینەوە، لەئەنجام دا بۆمان دەردەکەوێت کە پەروردەییئایینی زیاتر تاکێک دروست دەکات وبەررهەمی دێنێت کەموقیدو پابەندبێت بە یاساکانەوە، ئەوەی کە جەختیلەسەر دەکەینەوە لێرەدا ئەوەیە:\nکە ئایین چ ڕۆڵێکی گەورە دەبینێت لە پەروەردەی ئەقڵ وئەخلاق و ڕۆح و گفتارو ڕەفتاری مرۆڤەکاندا.\nبەگشتی پەروەردە پرۆسەیەکی چارەنوسازی مرۆڤایەتیەودیسپلینێکی زانستی و مەهارەتێکی پیشەیی وهەڵوێستێکی ئەخلاقیانەیە، هەم دڵ و هەم بڕبڕەی پشتیکۆمەڵگەیە. بۆیە ” نیلسۆن ماندێلا” دەڵێت :\n( پەروردە بەهێزترین چەکە کە دەتوانیت جیهانی پێبگۆڕیت).\nهەروەها فەیلەسوفی گەورەی چینی ” کیواتزۆ” دەڵێت : (ئەگەر ویستان پرۆژەی ساڵانە دابنێن گەنم بچێنن، ئەگەرویستان پرۆژەی دە ساڵ دابنێن درەخت بچێنن، ئەکەر ویستانپرۆژە بۆ سەراپای ژیان دابنێن، مرۆڤ پەروەردە بکەن).\nـ کتێبی : دەرونناسیی پەروەردەیی ـ د.محمد پارسا .\nـ کتێبی : پەروەردەیی دینی ـ ئەحمەدی موفتی زادە.\nـ کتێبی : پاکانەی هەبون سوراغی حەقیقەت ـ محمد ساڵح .\nئەکبەر غەریب ئەحمەد\nڕاجیایی نەک ڕێ جیایی ئەدەبی ڕاجیایی (اختلاف) لەپەروەردەیی ئیسلام دا …\n( شوبهات بەتامی ٳجتیهاد )\nسەنتەری زەھاوی6 ڕۆژ لەمەوبەر


وەزیری کاروباری کۆمەڵایەتی: (140) هەزار خێزان سودمه‌نده‌بن له هاوکاری دارایی\nوەزیری کاروکاروباری کۆمەڵایه‌تی هه‌رێمی كوردستان ڕایده‌گه‌یه‌نێت: بریاره هاوکاری دارایی بەسەر (140) هەزار خێزانی کەمدەرامەت لە هەرێمی کوردستان دابەشبکرێت، و ئەمڕۆش وەزیری کارو کاروباری کۆمەڵایەتی بە هەماهەنگی رێکخراوی مرۆڤ دۆستان، هاوکاری بەسەر (525) خاوەنپێداویستی تایبەتدا دابەشکرد.\nکوێستان محەمەد وەزیری کاروکاروباری کۆمەڵایەتی هەرێم رایگەیاند: لە ئێستا پرۆسەکە لە قۆناغی تۆمارکردنی ناوی ئەو خێزانانەدایە کەمدەرامەتن و توانای داراییان لاوازه، دوای تۆماركردنیان هاوکاری دارایی بەسەر (140) هەزار خێزانی کەمدەرامەتدا دابەشدەکرێت، کە بڕی هاوکارییەکە لە (100) هەزار دینارەوە دەستپێدەکات.\nهەر ئەمڕۆ وەزیری کاروکاروباری کۆمەڵایەتی بە هەماهەنگی رێکخراوی مرۆڤ دۆستان، هاوکاری بەسەر (525) خاوەنپێداویستی تایبەتدا لە سلێمانی دابەشکرد، هەروەها کورسی و عەرەبانە بۆ (12) خاوەنپێداویستی تایبەت دابینکرا.


"حکومەت لەرووی دەستورییەوە ناتوانێت مووچە کەمبکاتەوە"\nنرخی دراو و زێڕ لە بازاڕەكانی هەرێمدا فەڕەنسا داوا لە وڵاتانی ڕۆژهەڵاتی ناوەڕاست دەكات بایكۆتی بەرهەمەكانی ڕابگرن سعودیە مەرج بۆ عومرەكارانی دەرەوەی وڵاتەكەی دادەنێت عیززەت دووری گیانی لەدەستدا فراكسیۆنی یەكگرتوو لەبارەی بێ رێزیكردن بە ئایینی ئیسلام هاتە دەنگ\nkurdiu2 17/10/2020 - 09:33 هەواڵ/عێراقی\nئەندامێكی ئەنجومەنی نوێنەرانی عێراق دەستبردن بۆ موچەی فەرمانبەران ڕەت دەکاتەوە و داوا دەکات رێگەچارەی دیکە بۆ پڕکردنەوەی کورتهێنان بدۆزێتەوە.\nلەمبارەیەوە توعمە لوهەیبی، ئەندامی ئەنجومەنی نوێنەرانی عێراق ڕایگەیاندووە: "دەستبردن بۆ موچەی فەرمانبەران هێڵی سورە و لەپەرلەمان تێناپەڕێت، داوادەکەین حکومەت رێگەی دیکە بۆ دابینکردنی پارە بدۆزێتەوە"،ئەوەی لە وەرەقەی سپی چاکسازیدا هاتووە لەبارەی کەمکردنەوەی مووچە رەتکراوەیە و کارێکی مەحاڵە، دەکرێت حکومەت لەجیاتی ئەوە موچەی پلە تایبەتەکان و دوو موچەکان کەم بکاتەوە".\nلە لایەكیترەوە جەمال ئەحمەد، ئەندامی ئەنجومەنی نوێنەرانی عێراق وتویەتی: "حکومەت لەرووی دەستورییەوە ناتوانێت مووچە کەمبکاتەوە و لە ساڵانی رابردوودا ئەو هەنگاوە لەلایەن پەرلەمانەوە ڕەت کراوەتەوە"،دەشڵێت لەئێستادا گفتوگۆ هەیە لەناو ئەنجومەنی نوێنەرانی عێراق لەبارەی یاسای خزمەتی شارستانی نوێ لەپێناو دوبارە رێکخستنەوەی موچە.\nزانایانی یەكگرتوو داوای فراوانكردنی هەڵمەتی پشتیوانیكردن لە پێغەمبەری خوا (ﷺ) دەكەن\nلیژنه‌یه‌ك بۆ دابه‌شكرنا پارچە عەردان بسەر فەرمانبەران ل دهۆکێ هاتە پێكئینان


عه‌فرین ڕێڕه‌وی ئارام نووسینی جان دۆست\nموضوع: عه‌فرین ڕێڕه‌وی ئارام نووسینی جان دۆست الثلاثاء أكتوبر 13, 2020 6:10 pm\nنووسینی جان دۆست\nگۆڕینی بۆ سۆرانی وریا غفوری\nبڵاوكردنه‌وه‌ی ماڵی وه‌فایی\nچاپی یه‌كه‌م 2020\nڕۆمانی "عەفرین، یان ڕێڕەوی ئارام" وەک لە ناوەکەیدا دیارە ئەو کارەساتەی لە کاتی هێرشی سوپای تورک، ڕووی دا و ڕووداوەکانی دوای ئەومان لە زمانی کامەرانەوە کە مێرمنداڵێکی تەمەن چواردە، ساڵە بۆ دەگێڕێتەوە.\nلە ڕۆمانەکەدا گرنگییەکی زۆر بە دۆخی دەروونیی منداڵان لە شەڕدا دراوە؛ ئەو منداڵانەی کە شەڕ نەک هەر جەستە، بەڵکوو ڕۆحیشی پارچە پارچە کردوون و لەژێر دار و پەروودی شەڕدا ورد و خاشی کردوون؛ ئەو منداڵانەی کە شەڕ دەرفەتی دنیای منداڵیی لێ سەندوونەتەوە و ڕێگەی ئاواز و گۆرانی و یاریی منداڵانە و هەموو ئەو شتانەی منداڵ دێنێتە سەر کەیف، لێ گرتوون. ئەو منداڵانەی کە ئیدی شەڕ ناهێڵێ شاد و بەکەیف بن و مێکشیان پڕ بووە لە وێنەی تانک و تۆپ و گەمارۆ و قات و قڕی و جلی ڕەش و شەقامی سوور.\nجان دۆست جارێکی دیکەش بە زمانە سێحراوییەکەی وەکچۆن لە ڕۆمانەکانی "کۆبانی، و سێ هەنگاو و سێدارەیەک، میرنامە و مژاباد" و بەرهەمەکانی دیکەیدا پێی ئاشنا بووین، دۆخی دەروونیی منداڵانی شەڕمان بۆ دەگێڕێتەوە و ئەو وێرانییەی شەڕ لە ڕۆحی منداڵاندا دروستی کردووە، بەرجەستە دەکات.


Курдипедиа - یەکێتیی نیشتمانیی کوردستان پیرۆزبایی لە ساڵیادی دامەزردانی پارتی دەکات\n📝 یەکێتیی نیشتمانیی کوردستان پیرۆزبایی لە ساڵیادی دامەزردانی پارتی دەکات | Группа: курдские документы | Язык статьи: 🏳 کوردیی ناوەڕاست\nیەکێتیی نیشتمانیی کوردستان پیرۆزبایی لە ساڵیادی دامەزردانی پارتی دەکات\nجەنابی مەسعود بارزانیمەسعود بارزانی - سەرۆکی پارتی دیموکراتی کوردستانپارتی دیموکراتی کوردستان\nبەرێزان/ ئەندامانی مەکتەبی سیاسی و سەرکردایەتی پارتی\nسڵاوی هاوخەباتی گەرم..\nخۆشحاڵین، بەناوی مەکتەبی سیاسی یەکێتیی نیشتمانیی کوردستانیەکێتیی نیشتمانیی کوردستانەوە، بەبۆنەی (72) ساڵەی دامەزراندنی پارتە تێکۆشەرەکەتان، پیرۆزبایی گەرمتان لێبکەین.\n(72) ساڵ لەمەوبەر، لەهەلومەرجی دوای جەنگی دووەمی جیهاندا، پارتی دیموکراتی کوردستان، بۆ باشتر رێکخستن و رابەرایەتیکردنی لایەنە سیاسیەکانی کوردایەتی، لەسایەی کۆمارە بەکۆرپەیی روخێندراوەکەی رۆژهەڵاتی کوردستاندا، دامەزراو له و قۆناغەداو، لەمێژووی نوێی سیاسی ئه و سەردەمەدا، هەتا شۆڕشی ئەیلول، پارتی رۆڵێکی مێژوویی گێڕا. لەدوای خیانەتنامەی جەزائیرو بەرپابونەوەی شۆڕشی نوێشدا، سەرەڕای دۆخی دژواری شۆڕشەکه و دۆخەکە، دیسان، پارتی رۆڵێکی گرنگی هەبوو.\nلەدوای دامەزراندنی بەرەی کوردستانییەوە، پەیوەندی یەکێتی و پارتی، هەروەها لایەنەکانی تری کوردستانی، گوێزرایەوە بۆ قۆناغی بەرپرسیارێتی رزگاری و دیموکراسی نەتەوەیی هاوبەش. سەرەنجامەکەی راپەڕین و دەستکەوتەکانی هەڵبژاردن و پەرلەمان و حکومەتی هەرێم بوو. پاشان، گەوهەری ئەم پەیوەندییە، گەیەندرایە ستراتیژی روخاندنی سەدام و دەستکەوتە مێژووییەکان دوای ئەوە، لەپێشەوەدا، دەستەبەرکردنی فیدراڵ لەدەستوری هەمیشەیی عێراقدا.\nکۆی دەستکەوتەکانی هەرێمی کوردستان، هەتا هەنوکەش، بەری خەباتی هاوبەشمانن. دیارە هێشتا مێژوو ئەرکی گەورەی خستۆتە ئەستۆمان..\nیەکێتی، ئەم بۆنە پیرۆزەتان بە هەل دەزانێ. جەخت بکاتەوە کەوا:\nبە ئەزمون وەرگرتن، لەتەواوی ئەزمونەکانمان، ئامادەی درێژەپێدانی خەباتی هاوبەشین لەعێراق و کوردستان و ناوچەکەشدا. بەئومێدی ئەوەی، هەردوولامان، ماف و ئەرکەکانمان بزانین و هاوسەنگی دابینکردنی مافەکان و راپەڕاندنی ئەرکەکان، لەسەرجەم بوارەکاندا، بهێنینەدی.\nهێشتا رێی خەباتمان دورودرێژە. هێشتا رێڕەوی هاوبەشمان پڕ لە کەندو کۆسپە. بۆیە ئەرکمانە، یەکڕیزیی ماڵی کوردستان ببوژێنینەوه و حکومەتی کوردستان کاراتر بکەینەوه و تەنگوچەڵەمەکان چارەسەر بکەین، لەپێشەوەدا، گۆڕانکاری لەسیستەمی حوکمڕانی و سەروەری یاساو ریشەکێشکردنی گەندەڵی. بۆئەوەی، بەم یەکڕیزییه و بەحکومەتێکی بەهێزو بەدڵنیایی سیاسیەوە، بەشداری کاریگەر لەپێکەوەنانی حکومەت دوای هەڵبژاردنی عێراق بکەین و ئەمجارە، بەکردەوە، حکومەتی عێراق، پابەندی دەستورو پشکی راستەقینەی کورد بێ، لەپێشەوەدا، مافی ئابوری و مافەکانی پێشمەرگه و رێسای نوێی نەوت و گاز و جێبەجێکردنی مادەی (140).\nخوشک و برایان!\nیادی پارتیتان پیرۆز بێ. گیانی پاکی شەهیدانتان لەگەڵ تێکڕای شەهیدانی کوردستان، ئاسودە بن. ئاڵای چارەی خۆنوسینمان هەر شەکاوە بێ.\n#مەسعود بارزانی | #پارتی دیموکراتی کوردستان | #یەکێتیی نیشتمانیی کوردستان | #16-08-2018 |\n1. 👁 کۆسرەت رەسوڵ پیرۆزبایی لە ساڵیادی دامەزردانی پارتی دەکات\n➕ Добавил (Hawrê Baxewan) на Aug 16 2018 3:28PM\n👁 Этот пункт был просмотрен раз 875


میلیتاریزەکردنی زیاتری شارەکانی کوردستان بەردەوامن\nلە بەرەبەری دەسپێکی قۆناغی نوێی ڕاسان و خەباتی نوێی...\n? لە بەرەبەری دەسپێکی قۆناغی نوێی ڕاسان و خەباتی نوێی ڕۆژهەڵات، هێزە دژی گەلییەکانی ڕێژیم زیاتر لە جاران فەزای خەفەقان و پۆلیسییان بەسەر شارەکانی کوردستاندا زاڵ کردووە.\nبەپیی هەواڵی گەیشتوو بە ماڵپەڕی کوردستان میدیا؛ هێزە دژی گەلییەکانی ڕێژیم لە سپای پاسداران و وەزارەتی ئیتلاعات، وێڕای هێنانی هێزی نوێ لە شارەکانی دیکەی ئێرانەوە بۆ کوردستان، بەشێک لە پایەگا کۆنەکانیشیان ئاوەدان کردۆتەوە کە ماوەیەکی دوور و درێژ بوو کەڵکیان لێ وەرنەدەگرت.\nبەپێی ئەم هەواڵە پایەگا سەربازییەکان لە گوندەکانی سەر سنووری کوردستانی باشوور و ڕۆژهەڵات نۆژەن کراونەتەوە و بەرپرسایەتی پاراستنی ئەو ناوچانەش بە کاسەلێس و خۆفرۆشەکانی ڕێژیم سپێردراوە، کە مەبەست لێی کوژرانی کورد بە دەستی کوردە.\nهەروەها نێو شارەکان و شارەدێ گەورەکان بە هێزی لیباس شەخسی ئاخێنراوە و لە هەندێک شوێنی گشتیشدا دووربینی مەداربەستە بۆ سیخوڕی کردن لەسەر خەڵک دانراوە.\nلەلایەکی دیکەشەوە بەپێی ئەم هەواڵە، وەزارەتی ئیتلاعات و ئۆرگانە سەرکوتکەرەکان ناوە بە ناوە چالاکانی سیاسی و فەرهەنگی و ژینگەیی کورد بانگهێشت دەکەن و وێڕای هەڕەشە کردن لێیان داوای هاوکارییان لێدەکەن.\nلەمبارەوە ئاشکرا بووە کە؛ بەشێک لەم داواکارییە بریتی بووە لە گەیاندنی زانیاری لەسەر جموجۆڵی پێشمەرگەکانی کوردستان و هەروەها پێشمەرگەکانی نێوخۆی کوردستان کە لە ئاستی شارەکاندا چالاکی دەکەن.\nهەروەها دوایین زانیارییەکان باس لەوە دەکەن کە؛ بەشی زۆری فەرماندە و لێپرسراوانی سەربازیی سپا و ئیتلاعاتی ڕێژیم لە کوردستان بە بڕیاری تاران گۆڕدراون و کەسانێکی جینایەتکارتر لەو شوێنانە دانراون و ئەمەش بۆ ئەوەیە کە لەگەڵ ڕوودانی هەر ئەگەرێکدا بە خێراییەکی زیاترەوە سەرکوت خەڵکی وەزاڵە هاتوو بکەن.\nهەر لەم چوارچێوەیەدا سپای تێرۆریستی پاسداران بە وەڕێخستنی چەند گەڵاڵەیەکی پڕ شوورەیی وەک "گەڵاڵەی هەمیاریی مەردومی" و "گەڵاڵەی مەحموود کاوە" لە چەند شارێکی کوردستان، هەوڵی هەڵخەڵەتاندنی دانیشتووانی گوندەکانی کوردستان دەدات، تاکوو بە دانی پارە زانیارییان لێ وەربگرێت.\nئەم هەوڵانەی ڕێژیم کە نیشاندەری ئەوپەڕی ترسی سەرکردەکانیەتی بەرانبەر بە شۆڕشی نوێی ڕۆژهەڵات، هاوکاتە لەگەڵ بانگهێشت کردنی بنەماڵەی چالاکانی سیاسی دەرەوەی وڵات و بەتایبەت پێشمەرگەکانی حیزبی دێموکرات و هەڕەشە کردن لێیان و سووکایەتی کردن پێیان.\nهه‌موو ئه‌مانه ته‌نیا پیشانده‌ری ئه‌و ڕاستییه‌ن كه ده‌سپێكردنی قۆناغی نوێی خه‌باتی ڕۆژهه‌ڵاتی كوردستان له چوارچێوه‌ی "ڕاسان"دا، ڕێژیمی ئێرانی تووشی یه‌كێک له گه‌وره‌ترین قه‌یرانه‌كانی كردووه. ڕێژیم هه‌وڵ ده‌دات به هه‌ر شێوه‌یه‌ك پێش له درێژه پێدانی ڕاسان بگرێت. هه‌روه‌ها ڕێژیم هه‌وڵ ده‌دات كه ڕاسان په‌ره نه‌ستێنێت و کپ بێتەوە، بەڵام ڕاسان هەنووکە بووەتە بیرێکی جێگرتوو لە هزری تاکەکانی کوردستاندا.\nسه‌رچاوه: کوردستان میدیا


شوبات 2017 - Page 5 of 38 - رۆژناما بنگەهێ لالش\nبەلجیکا.. کچەکا کورد پۆستێ وەزارەتەکێ وەرگرت\nبەلجیکا.. کچەکا کورد پۆستێ وەزارەتەکێ وەرگرت WAAR – دهۆک: سەرۆکوەزیرێن بەلجیکایێ کچەکا باژارێ دێرسمێ یێ ب ...\nبەلجیکا.. کچەکا کورد پۆستێ وەزارەتەکێ وەرگرت WAAR – دهۆک: سەرۆکوەزیرێن بەلجیکایێ کچەکا باژارێ دێرسمێ یێ باکۆرێ کوردستانێ بۆ وەزیرا دەولەتێ یا گەشەپێدانێ و ژناڤبرنا ھەژارییێ دەستنیشان کـر. چارلس میشێل، ...\nرۆژنامه‌ڤان شیڤا گه‌ردی ل مووسلێ شه‌هید بوو\nرۆژنامه‌ڤان شیڤا گه‌ردی ل مووسلێ شه‌هید بوو WAAR-دهۆك: ئه‌ڤرۆ رۆژنامه‌ڤانا دیار یا كوردستانێ، شیڤا گه‌ردی ...\nرۆژنامه‌ڤان شیڤا گه‌ردی ل مووسلێ شه‌هید بوو WAAR-دهۆك: ئه‌ڤرۆ رۆژنامه‌ڤانا دیار یا كوردستانێ، شیڤا گه‌ردی، ب سه‌ده‌ما په‌قینا بۆمبه‌كا چاندی، ل مووسلێ شه‌هید بوو. د راگه‌هاندنه‌كێ دا كه‌نالێ رووداوێ، ...\nگه‌نجه‌كێ شنگالێ گيانێ خۆ ژ ده‌ست دا\nگه‌نجه‌كێ شنگالێ گيانێ خۆ ژ ده‌ست دا باسنيۆز: ڕێڤەبەرێ ڕاگەھاندنا بەڕەڤانیا باژێڕی ل دھۆکێ، دیار کر کو ب ...\nگه‌نجه‌كێ شنگالێ گيانێ خۆ ژ ده‌ست دا باسنيۆز: ڕێڤەبەرێ ڕاگەھاندنا بەڕەڤانیا باژێڕی ل دھۆکێ، دیار کر کو ب ڕۆیدانەکا خەندقینێ، ل نێزیک کۆمەڵگەھا خانکێ گەنجەکێ گیانێ خۆ ژ دەست دا . بێوار عەبدولعەزیز، ڕێ ...\nژبەر پەكەكێ، ئاوارێن شنگالێ ل سنوورێ سۆران ناڤه‌گه‌رن\nژبەر پەكەكێ، ئاوارێن شنگالێ ل سنوورێ سۆران ناڤه‌گه‌رن سۆران-KDP.info- بەڕێوەبەری بەڕێوەبەرایەتیی كۆچ و ك ...\nژبەر پەكەكێ، ئاوارێن شنگالێ ل سنوورێ سۆران ناڤه‌گه‌رن سۆران-KDP.info- بەڕێوەبەری بەڕێوەبەرایەتیی كۆچ و كۆچبەرانی سۆران رایگەیاند، لەبەر بوونی پەكەكە لە شنگال و ناوچەكانی دیكە، خەڵكی ئاوارەبووی ئەو نا ...\nئەنجوومەنێ ئێزدیان-سووریا: سیاسه‌تا سەربازیا زۆرملێ يا په‌یه‌ده، ئێزدیان بەرەف نەمانێ دبه‌ت\nئەنجوومەنێ ئێزدیان-سووریا: سیاسه‌تا سەربازیا زۆرملێ يا په‌یه‌ده، ئێزدیان بەرەف نەمانێ دبه‌ت دهۆك-KDP.inf ...\nئەنجوومەنێ ئێزدیان-سووریا: سیاسه‌تا سەربازیا زۆرملێ يا په‌یه‌ده، ئێزدیان بەرەف نەمانێ دبه‌ت دهۆك-KDP.info- ئەندامیکی ئەنجوومەنی سووریا دەڵێت، پەیەدە هەموو خەڵکی رۆژئاوای كوردستانی ملكه‌چی سەربازی زۆر ...\nمەحما خەلیل: بریارە كۆنفرانسه‌كێ دی ده‌ربارەی ئاڤەدانكرنا شنگالێ بێته سازدان\nمەحما خەلیل: بریارە كۆنفرانسه‌كێ دی ده‌ربارەی ئاڤەدانكرنا شنگالێ بێته سازدان گولان ميديا: قایمقامی شار ...\nمەحما خەلیل: بریارە كۆنفرانسه‌كێ دی ده‌ربارەی ئاڤەدانكرنا شنگالێ بێته سازدان گولان ميديا: قایمقامی شارۆچكەی شنگال دەڵێت، بڕیارە لە سەرەتای مانگی داھاتوودا كۆنفڕانسێكی دیكە لەبارەی ئاوەدانكردنەوەی ش ...\n“شێخ شامۆ”پێشوازی ل رێڤەبەرێ ناوچەدارییا سنوونێ و سەرۆكێ بنگەهێ لالش تایێ سنوونێ كر\n"شێخ شامۆ"پێشوازی ل رێڤەبەرێ ناوچەدارییا سنوونێ و سەرۆكێ بنگەهێ لالش تایێ سنوونێ كر تۆرا لالش یا را ...\n"شێخ شامۆ"پێشوازی ل رێڤەبەرێ ناوچەدارییا سنوونێ و سەرۆكێ بنگەهێ لالش تایێ سنوونێ كر تۆرا لالش یا راگەهاندنێ بەرێز"شێخ شامۆ"سەرۆكێ دەستەیا بلندا بنگەهێ لالش و ئەندامێ پەرلەمانێ كوردستانێ،ئی ...\nبارزانی: بۆ پرسا ریفراندۆمێ مۆلەتێ ژ چو کەسەکی وەرناگرین\n| التاريخ: شوبات 24, 2017\nبارزانی: بۆ پرسا ریفراندۆمێ مۆلەتێ ژ چو کەسەکی وەرناگرین WAAR – دهۆک: سەرۆکێ ھەرێما کوردستانێ راگەھاند؛ ب ...\nبارزانی: بۆ پرسا ریفراندۆمێ مۆلەتێ ژ چو کەسەکی وەرناگرین WAAR – دهۆک: سەرۆکێ ھەرێما کوردستانێ راگەھاند؛ بۆ پرسا ریفراندۆمێ مۆلەتێ ژ کەسێ وەرناگرین و مافێ چارەنڤیساز ژی مافێ سروشتی یێ خەلکێ کوردستانێ ی ...\nخانكێ:وەك پێتڤی چاڤدان ل ئێتیمێن ئاوارە نەهاتیە كرن\nخانكێ:وەك پێتڤی چاڤدان ل ئێتیمێن ئاوارە نەهاتیە كرن تۆرا لالش یا راگەهاندنێ بنگەهێ لالش ل خانكێ ئاشكە ...\nخانكێ:وەك پێتڤی چاڤدان ل ئێتیمێن ئاوارە نەهاتیە كرن تۆرا لالش یا راگەهاندنێ بنگەهێ لالش ل خانكێ ئاشكەراكر كو نێزیكی 350ئێتیمێن ئاوارە ل كۆمەلگەهێ ئاكنجینە،وەكو ئاستێ پێتڤی چاڤدانا وان نەهاتیە كر ...\nخۆشابا:هۆلا بیرەوەرییان پێتڤی كەلوپەلانە\nخۆشابا:هۆلا بیرەوەرییان پێتڤی كەلوپەلانە تۆرا لالش یا راگەهاندنێ هۆلەك بۆ بیرەوەرییان ل گوندێ خۆشابا ژل ...\nخۆشابا:هۆلا بیرەوەرییان پێتڤی كەلوپەلانە تۆرا لالش یا راگەهاندنێ هۆلەك بۆ بیرەوەرییان ل گوندێ خۆشابا ژلایێ ئەوقاف و كاروبارێن ئێزدیا ل بەغدایێ هاتیە چێكرن ،پشتی وەك كاڤل مای و ل سەر كیستێ خەلكێ ...


ئایا بەکارهێنانی ترش بۆ مرۆڤ چییە - بابەت\nسەرەکی ⁄ گرنگی دان بە خۆت ⁄ ته‌ندروستی پێست ⁄ ئایا بەکارهێنانی ترش بۆ مرۆڤ چییە\nئایا بەکارهێنانی ترش بۆ مرۆڤ چییە\nسوودەکانی ڕۆنی لاڤەندەر بۆ پێست\n1 ئایا بەکارهێنانی ترش بۆ مرۆڤ چییە:\n1.2 بەهای خۆراکی یورترش:\n1.3 قازانجی ئیستە:\n1.4 سوودی ئیسته رابۆپێست:\n1.5 سوودی ئیسته رابۆله که ی:\n1.6 ئیست بۆ پێست ده یگه یته وە:\n1.7 ئامۆژگاری و وریاکەرەوەکان لەکاتی بەکارهێنانی ماسکی هەڵاوساو:\nئایا بەکارهێنانی ترش بۆ مرۆڤ چییە:\nهەویرترش بریتییە لە فەنگێکی میکرۆسکۆپی کە لە خانەی کلۆر یان هێلکەیی پێکهاتووە، کە شلە شەکرەکان دەگۆڕێت بۆ کحولی، هەویرترش لە کۆنەوە گرنگی زۆری هەیە، لە لایەن دروستکردنی هەویری کێوی، کحول و شەرابەوە بەکار هاتووە، هۆکاری سەرەکی شەبەنگی کحولیە،ئەو میووەیەی کە بەرپرسە لەم کارە پێی دەوترێت بیری میوە، جگە لە ڕۆڵی لە دروستکردنی نان، کاربۆهیدراتەکانی دۆغڵکاریگەری لەسەر هەیە، ئەوە دوانەئۆکسیدی کاربۆن و ئەلکهول کە دەبێتە هۆی هەڵئاوساوی نان و بەرزیی کاتێک دەردەکرێت کاتێک دەردەکرێن لەکاتی دەرکردن لە پرۆسەی نانکردندا، ئەم جۆرە شوخخە بە نانەواخانەی بەیرەق ناودەبرێن، جۆرێکی تر لە میووزی هەیە کە بە خۆراکی بەیروو دەچێت کە لە میوی میوە دەچێت بەڵام تامەکەی تاڵ نییە؛بەهۆی ئەوەی کە میوەی خۆراکی لەسەر مەلەک گەشەی کردووە ، ڕۆژهەڵاتی شلەی یی سوودی زۆری بۆ لەش و پێست هەیە و زۆر جار لەلایەن پسپۆڕانی بواری جوانکاری و خۆراکەوە پێشنیاز دەکرێت ، یارمەتیدەرە بۆ پاراستنی تەندروستی و جوانی پێست .\nبەهای خۆراکی یورترش:\nهەویرترش بڕێکی زۆر خۆراکی پێویستی تێدایە بۆ تەندروستی لەش ، یەک زەرفی هەویرترشی دەستبەجێ تەنیا 21 کالۆری تێدایە ، پرۆتین و کاربۆهیدرات و ڕیشاڵی خۆراکی تێدایە ، لەکاتێکدا بۆ کانزاکانی هەویرترش ئاسنی تێدایە ، ڕێژەیەکی کەمی سۆدیۆم ، بڕێکی زۆر لەپۆتاسیۆم ، ئەمە جگە لەدابەزینێکی بەرچاو لەچەوری .\nڕۆژهەڵاتی سوودی زۆری هەیە بۆ لەش بەگشتی و پێست بەتایبەتی، لە بەرچاوترینیان:\nسوودی ئیسته رابۆپێست:\nڕێگرتن لە نیشانەکانی پیری هەروەک هۆی ەکانی بەرهەمهێنانی کۆلاجین لە پێستدا کە بەرپرسن لە هەڵئاوساویی پێست .\nڕزگاربوون لە زیپکە و گەوجێک و هەوکردنی تر کە کاریگەری لەسەر پێست هەیە.\nهەروەها میوانە چەورەکان و ئەوانەی تووشی درمەکانی سبۆربوون و هەروەها درەوشانەوەی خۆیان کەم بکەنەوە و نوێتریان بکەنەوە\nشەڕ بکەن و بە دەموچاوی ڕەش ەوە لە سەرڕەش ەکان ڕزگار بکەن\nلە پەڵە تاریکەکان ڕزگارت بێت و ڕەنگێکی یەکگرتوو بە پێست بدە\nکار بۆ قەڵەوکردنی دەموچاو بە شێوەیەکی سروشتی و بە ئەنجامی نایاب ، بە تێکەڵکردنی کەوچکێک لە دارزەیت لەگەڵ چارەکە کوپێک ئاوی گوڵ و دانانی لەسەر دەموچاو بۆ ماوەی 15 خولەک ، پاشان بە بیر ئاوی گەرم بشۆ ، و ئەنجامەکان دەست بە دەرکەوتنی ڕاستەوخۆ دەکەن ئەگەر ڕۆژانە تێکەڵەکە دووبارە ببێتەوە .\nلابردنی ئەو سووتانانەی کە دەبێتە هۆی ڕووشانیان دوای بەرکەوتنی ڕاستەوخۆ لەگەڵ تیشکی زیانبەخشی خۆر.\nبۆ کەمکردنەوەی تەموور و سووری پێست ، هەڵاواسراو ڕواڵەتێکی بریقەدار و جوان بە پێست دەدات .\nسوودی ئیسته رابۆله که ی:\nهەندێک لە گرنگترین سوودەکانی ترش کە دێنە لەش ئەمانەن:\nیارمەتیدەرە بۆ بەدەستهێنانی کێش ، هەڵبژاردەیەکی باشە بۆ لەشی لاواز چونکە ئارەزوو بۆ خواردنی زیاتر دەکاتەوە و هەتا ئەنجامی ئارەزووکراو ڕادەسپێرێ بۆ خواردنی ترش دوو کاتژمێر پێش کاتی ژەمخواردن .\nبەشداری لە پێکهێنان و بنیاتنانی لەشدا دەکات ، چونکە بڕێکی زۆر لە پرۆتین و ترشی ئەمینی تێدایە .\nهەوڵدان لەسەر لەش کەم دەکاتەوە چونکە دژە ئۆکسیدانەکانی تێدایە ، هەروەها سێلینیۆم کە بۆ کەمکردنەوەی کاردانەوەی ئۆکسیدیلە لەلەشدا زۆر پێویستە .\nترشووبی بیرە چارەسەری کێشە دەماریی و دەروونییەکان دەکات ، دەرکەوتووە کە کاریگەرە بە نەهێشتنی دڵەڕاوکێ و سترێس و خەمۆکی و بێخەوی ، ئارامکردنەوەی دەمارەکان ، پێدانی پشوو دان بە لەش و یارمەتیدانی بۆ پشوودان و خەوتن بە هێمنی .\nهەویری بیرە ئاستی کۆلیسترۆڵی خراپ لە خوێندا کەم دەکاتەوە ، کە کۆلیسترۆڵی لەش لەش زیاد دەکات ، ئەمەش شانسی کێشەی دڵ و نەخۆشیەکانی وەک ( کلۆت ) و ڕەقبوونی دەمارو شادەمارەکان کەم دەکاتەوە .\nهەویری بیرە چارەسەری کێشەکانی هەرس دەکات ، هەویرترش دەبێتە هۆی لەناوبردنی یبوست چونکە بە باش بە ڕیخۆڵە دادەندرێت ، ئەمە جگە لە چارەسەرکردنی هەوکردنی کۆڵۆن و ڕزگار بوون لە بەکتریا زیانبەخشەکان .\nئیستە ڕێگە لە چانسی پووک بوونی ئێسک دەگرێت ، چونکە بڕێکی زۆر فسفۆری پێویستە بۆ هەڵمژینی کالسیۆم لە لەشدا ، دوورکەوتنەوە لە کالسیۆمی ئێسک بە ناسکی ، ئەمە جگە لەوەی کە ددانەکان بە ستیکی بەهێز دەدات .\nڕۆژهەڵاتی خۆراکی یارمەتی پشتگیری لە سیستەمی بەرگری دەدات ، بێتا گڵۆکان کە لە خانەکانی هەڵاواسراو دەردەکرێت وەک هاندەرێکی بەرگری کار دەکات و وەک بەرگرییەک لە دژی ڤایرۆسی ، مشەخۆر و بەکتریکار کار دەکات .\nمیوەی خۆراکی یی پارێزگاری لە ڕادیکاڵە ئازادەکان دەکات ، کە لە جۆری ( گلوتاتۆنی ) تێدایە ، کە دەگۆڕێت بۆ ( ئۆتتاهیون پێرئۆکسید ) لە لەشماندا ، کە یەکێکە لە گرنگترین ئەو دژە ئۆکسانەی پێویستە بۆ پاراستنی لەش لە ڕادیکاڵە ئازادەکان ، ئەمە جگە لە کەمکردنەوەی هەلی نەخۆشی دڵ ، ئەمەش کێشەی کەمبوونی بینین و وەرینی قژ کەم دەکاتەوە .\nئیست بۆ پێست ده یگه یته وە:\nئەمانە گرنگترین ماسی ڕۆژهەڵاتی سروشتین بۆ پێست کە دەتوانرێت لە ماڵەوە ئامادە بکرێت بە ئاسانی:\nماسکی ئیستەویر ، هەنگوین ، ماست و لیمۆ .\nئەم تۆپگرە بە هەڵکردنی پێست و بەخشینی بە ڕووخسارێکی گەش و تازە سەری ڕەش لەناو ئەبەن و ڕادەسپێردرا هەفتەی جارێک بۆ ئەنجامی دڵخواز دووبارەی بکەنەوە .\nپێکهاتەکان : کەوچکێک میوە ، کەوچکێک ماست ، یەک کەوچک شەربەتی لیمۆ ، یەک کەوچک هەنگوین .\nشێوازی بەکارهێنان: پێکهاتەکان بەباشی پێکەوە تێکەڵ بکە تا دۆکەکە دەست دەکەوێ، پاشان دۆکەکە بخە رەچاو و بۆ ماوەی 30 خولەک بەجێی بهێڵە، پاشان دەموچاو بسڕنەوە بۆ لابردنی تۆپگرەکە، پاشان دەموچاو بە ئاوی شلەتێن بشۆ\nماسکی ئیستەو ماست:\nئەم تۆپگرە یارمەتی پێستە چەورەکە دەدات لە درەوشاوی نەخوازراو و پەڵەی سوور و ڕش \nپێکهاتەکان: 2 کەوچک ی چێشت ی بە راووە، یەک کەوچک ماست\nشێوازی بەکارهێنان : پێکهاتەکان بەباشی پێکەوە تێکەڵ بکە تا چنینێکی ئەستووریان دەست کەوێ ، پاشان تێکەڵەکە بخەرە سەر دەموچاو لە جووڵە بازنەییەکان و بۆ ماوەی 30 خولەک بەجێی دەهێڵن ، پاشان دەموچاو بە باشی ئاوی گەرم دەشۆنەوە .\nماسکی ئیستە ، هێلکە و سێو:\nئەم تۆپگرە پێستە وشکدەکات و نوێدەبێتەوەو تازەتر دەکات، هەروەها ڕادەسپێردرا لە ماوەی ڕۆژدا دووبارە ببێتەوە، لەگەڵ دەرکەوتنی ئەنجامەکان دوای دوو هەفتە لە بەکارهێنان.\nپێکهاتەکان : کەوچکێک هەویرترش ، یەک هێلکە ، سێوی تێکەڵکراو .\nشێوازی بەکارهێنان : پێکهاتەکان بەباشی پێکەوە تێکەڵ بکە ، پاشان تێکەڵەکە بخەرە سەر دەموچاوێکی پاک و بۆ ماوەی 20 خولەک بەجێی بێڵە ، پاشان بە تەواوی دەموچاو بشۆ .\nماسکی ئیستەویو برنجی زەوی:\nئەم تۆپگرە پێست سووک دەکات و نەرم دەکات.\nپێکهاتەکان: کەوچکێک لە میوە، یەک کەوچک برنجی ژێر زەوی، ئاوی گەرم\nشێوازی بەکارهێنان : پێکهاتەکان بەباشی پێکەوە تێکەڵ بکە ، پاشان تێکەڵەکە بخە رەچاو و بۆ ماوەی 15 خولەک بەجێی بێڵە ، پاشان بە بیر ئاوی گەرم دەموچاو بشۆ .\nماسکی ئیستەوی و شەربەتی لیمۆ:\nئەم گرەوە یارمەتی لابردنی زیپکە دەدات\nپێکهاتەکان : کەوچکێکی چێشت ی بەهادار ، کەوچکێک ئاوی گەرم ، کەوچکی 1 / 4 چا ئاوی لیمۆ .\nشێوازی بەکارهێنان : تێکەڵکردنی میوەو ئاوی گەرم لەگەڵ یەکتر بەباشی ، پاشان تێکەڵەکە بۆ ماوەی 30 خولەک بەجێدێڵن ، پاشان ئاوی لیمۆ زیاد بکە و بەباشی تێکەڵی بکە ، پاشان تێکەڵەکە بخەرە سەر دەفروو دەم و چاوی دانەوێڵەکان ، بۆ ماوەی 20 خولەک بەجێی بێڵە ، بەئاو بەباشی بشۆ .\nئامۆژگاری و وریاکەرەوەکان لەکاتی بەکارهێنانی ماسکی هەڵاوساو:\nئەمانە گرنگترین ئامۆژگارین بۆ ڕەچاوکردن لەکاتی بەکارهێنانی ماسکی هەڵاوساو لەسەر پێست:\nڕاوێژ بە پزیشکی پێست بکە بۆ دڵنیابوون لەوەی ئەگەر ڕۆژهەڵاتی شریتی جۆری پێست بخۆ\nپشکنینی بەرواری بەسەرچویی هەڵاواسراو پێش دەستپێکردنی ئامادەکردنی گرتن.\nبۆ پشکنینی هەستیاریپێست بۆ هەڵاواسراو پێش ئەوەی گرەوەکەی لەسەر جێبەجێ بکرێت ، بەجێبەجێکردنی بڕێکی کەم لەسەر ڕووبەرێکی پێست ، دەرکەوتنی سووربوون یان بێزاربوونی پێست ، ئاماژەیەکە بۆ هەستیاریی پێست بۆ هەڵاواسراو و پەسەندی نەکردنی جێبەجێنەکردنی ئەو گرەوە .\nدەموچاوی بە تەواوی پاک بکەرەوە پێش ئەوەی کە گرەوەکەی لەسەر دانێیت، بۆ ئەوەی ئاسانکاری بکرێت بۆ هەڵئاوسانەوەی ئەو خۆراکیانەی کە لە تۆپگرەکان نانە.\nپێشنیار ناکرێت کە بە هۆی ئەو کەسانەی نەخۆشی هەویری یان نەخۆشی هەوکردنی وەک نەخۆشی ئاگرکوژێنەوەیان هەیە، بە هەویرترش بێت\nدوور کەونەوە لە هەڵاوسان ئەگەر پێست تێکچوو یان ڕووش یان برینێکی تێدا بوو، یان ئەگەر تووشی بەکارهێنانی لێزەر بوو.\nئایا بەکارهێنانی ترش بۆ مرۆڤ چییەته‌ندروستی پێست\nچیرۆکێکی زۆر باشە\nئەو دوعایەی کە منداڵەکانی پێ دەپارێزرێ و پێ پەنا دەدرێ


رۆژنامەکانی بەغدا: رەنگە هەڵبژاردنی سەرۆک کۆمار دوابکەوێ بۆ مانگی داهاتو - ئاوێنه\nرۆژنامەکانی بەغدا: رەنگە هەڵبژاردنی سەرۆک کۆمار دوابکەوێ بۆ مانگی داهاتو\nرۆژنامەکانی بەغدا باس لەوە دەکەن رەنگە هەڵبژاردنی سەرۆک کۆمار دوا بکەوێ بۆ دوای هەڵبژاردنی پەرلەمانی کوردستان.\nئاوێنە، سومەر نیوز: بەپێی هەواڵێکی ماڵپەڕی سومەر نیوز، ژمارەیەک لە رۆژنامەکانی بەغدا جەخت لەوە دەکەنەوە بەهۆی کێشەی نێوان پارتی‌و یەکێتییەوە لەسەر پاڵێوراوی کورد بۆ پۆستی سەرۆک کۆمارو رازی نەبونی پارتی بە پاڵاوتنی د،بەرهەم ساڵح، ئەگەری ئەوە هەیە ئەو پرۆسەیە بۆ مانگی داهاتو، واتە دوای هەڵبژاردنی هەرێمی کوردستان دوابخرێت.\nرۆژنامەی (زەورا) کە لەلایەن سەندیکای رۆژنامەنوسانی عێراقەوە دەردەچێت لەزاری بەرپرسێکی پارتییەوە رایگەیاندوە “پارتی‌و یەکێتی دەتوانن لەسەر کاندیدی پارتی بۆ سەرۆک کۆمار رێک بکەون‌و لەبەرامبەردا یەکێتی جێگری سەرۆک وەزیران‌و وەزارەتی سیادی وەر بگرێت”.\nرۆژنامەی (سباح ئەلجەدید) لەزاری چەند سەرچاوەیەکی “ئاگادار”ەوە رایگەیاندوە: “مەسعود بارزانی سەرۆکی پارتی دیموکراتی کوردستان لەدیداری دوێنێیدا لەگەڵ محەممەد حەلبووسی سەرۆکی پەرلەمانی عێراق، داوای لێکردوە هەڵبژاردنی سەرۆک کۆمار دوا بخرێت بۆ دوای هەڵبژاردنی پەرلەمانی کوردستان”. رۆژنامەکە دەڵێت “پاش ئەوەی پارتی نەیتوانی قەناعەت بە یەکێتی بکات کە واز لەکاندیدکردنی بەرهەم ساڵح بێنێت‌و کەسێکی نزیک لەپارتی کاندید بکات، ئێستا دەیەوێ رێگە لەوە بگرێت یەکێتی پۆستەکە بەدەست بێنێت”.\nصحیفە / الصباح / التی تصدر عن شبكە الاعلام العراقی، تحدپت من جانبها عن وجود اتفاق بین كتلتی البنا‌و ، والاصلاح والاعمار ، لتمریر احد مرشحی الاقلیم لهژا المنصب .\nهەروەها رۆژنامەی (سەباح) کە لەلایەن تۆڕی میدیای عێراقییەوە دەردەچێت‌و بە نزیک لەحکومەت ناسراوە، لەزاری (فەیسەڵ عیساوی)ی ئەندامی پەرلەمانی عێراقەوە رایگەیاندوە “لەدانیشتنی رۆژی سێشەممەی پەرلەماندا تەنها (سی ڤی)ی کاندیدەکان دەخوێنرێتەوەو دانیشتنەکە بەکراوەیی جێدەهێڵرێت تا رۆژی ٣ یان ٥ی ئۆکتۆبەر”.\nبەڵام (عەبدولئەمیر دبی) پەرلەمانتاری سەر بە کوتلەی فەتح بە رۆژنامەکەی راگەیاندوە “لەم یەک دو رۆژەی داهاتودا گفتوگۆ‌و کۆبونەوەی بەردەوام ئەنجام دەدرێت بۆ ئەوەی کاندیدی سەرۆک کۆمار یەکلا بکرێتەوە”. بە بۆچونی دبی “دانیشتنی سێشەممە یەکلاکەرەوە دەبێت‌و رێگە بۆ دەستنیشانکردنی سەرۆک وەزیران خۆش دەکات”.


گەنجانی ئێزیدی شەنگال بۆ بەرگریكردن دەچنە عەفرین - ئاوێنه\nوەزارەتی دەرەوەی عێراق لەسەر دوباربونەوەی هێرشەکانی تورکیاو بەزاندنی ئاسمانی عێراق،\nبەرێوەبەرایەتی پۆلیسی پارێزگای سلێمانی رایده‌گه‌یه‌نێت كه له‌لایه‌ن مەفرەزەکانی به‌شی پۆلیسی\nبه‌وته‌ی به‌رپرسێكی یه‌كێتی نیشتمانی كوردستان، پرۆسەی تەعریب لەسنوری قەزای داقوق\nپەروین بوڵدان‌و سزای تەمەلی هاوسەرۆکانی هەدەپە رایده‌گه‌یه‌نن كه بەبۆمبارانکردنی مەخمورو\nبازیان.. تەقینەوەیه‌ک لەکورەی ئاسنی کارگەی سلێمانی ستیل رویدا\nله‌ئه‌نجامی ته‌قینه‌وه‌ی کورەی ئاسنی کارگەی سلێمانی ستیل له‌ناحیه‌ی بازیان، دو\n“لەهەمو لایەكی عەفرین بەرگری دەكرێت‌و عەفرین‌و شەرڤانان بەسەر دوژمنان سەردەكەون”\nگەنجانی ئێزیدی شەنگال بۆ بەرگریكردن دەچنە عەفرین\nبەمەبەستی بەرگریكرن لە كانتۆنی عەفرین، ژمارەیەكی زۆر لەگەنجانی ئێزیدی شەنگال بەرەو رۆژئاوای كوردستان بەرێكەوتن‌و دەیانەوێت شانبەشانی شەرڤانان روبەروی هێرشی داگیركەران بوەستنەوە، لەلایەكی دیكەوە گەنجانی خۆبەخش لەشارەكانی دیكەی رۆژئاوای كوردستانەوە بۆ بەرگریكردن دەچنە عەفرین.\nئاوێنە: ئەمرۆ ژمارەیەكی زۆری گەنجانی ئێزیدی شەنگال‌و شارەكانی دیكەی رۆژئاوای كوردستان بۆ پشتیوانیكردن لە هێزەكانی سوریای دیموكرات‌و بەرگریكردن بەرەو عەفرین كەوتنەرێ، پێشتریش هاوسەرۆكی كانتۆنی عەفرین، هێڤی موستەفا بەئاوێنەی راگەیاند ژمارەیەك لەشەرڤانی بیانیش شانبەشانی شەرڤانان لەبەرگریدان، ئەو وتی “لەهەمو لایەكی عەفرین بەرگری دەكرێت‌و گەلی خۆراگری عەفرین‌و شەرڤانان بەسەر دوژمنان سەردەكەون”.\nئەمرۆ بۆ رۆژی شانزەیەم سوپای توركیا بەهاوكاری 11 گروپی چەكداریی جیهادی كەوەك ئۆپۆزسیۆنی سوریا خۆیان ناساندوە، لەژێر چەتری ئۆپەراسیۆنی چڵە زەیتون هێرشێكی بەرفراوانی ئاسمانی‌و زەمینیان بۆ سەر كانتۆنی عەفرین دەست پێكردوە، بەنیازی داگیركردنی، بەڵام بەهۆی بەرگری شەرڤانانی هێزەكانی سوریای دیموكرات‌و یەكینەكانی پاراستنی ژنان‌و یەكینەكانی پاراستنی گەل، شكست بەهێرشەكانی توركیا‌و هاوكارەكانی هێنراوە.


ئەو گەنجەی شێوەزاری سۆرانیی بۆ وەرگێڕانی گۆگڵ زیادکرد، وردەکارییه‌كه‌ی ده‌خاته‌ڕو\nئەو گەنجەی شێوەزاری سۆرانیی بۆ وەرگێڕانی گۆگڵ زیادکرد، وردەکاریی چۆنیەتی دەستپێکردن‌و ئاستەنگییەکان‌و بەئەنجامگەیشتنی پرۆژەکە باس دەکات، دەشڵێت، نەبونی پاڵپشتیی دارایی‌و كەمیی سەرچاوەی زمانی كوردیی لەتۆڕەكانی ئینتەرنێت‌و بونی كێشەی كیبۆردی كوردیی، ئاستەنگییەکانی بەردەم کارەکانیان بووە.\nئاوێنه: بۆكان حەسەن ناسراو بەبۆکان جاف، دەرچوی كۆلیژی زمان بەشی ئینگلیزییە لەزانكۆی سلێمانی و پاش حەوت ساڵ لەهەوڵ و ماندبونی بەردەوام، زمانی کوردی شێوەزاری سۆرانی بۆ ناو زمانەکانی گۆگڵ زیادکرد، کە دەتواندرێت لەو ڕێگایەوە زمانی کوردیی بۆ ١٣٣ زمانی جیهانی وەربگێڕدرێت.\nبۆکان جاف لەلێدوانێکیدا بۆ سایتی ڕۆژنیوز باسی لەوەکردووه، ئەو لەساڵی ٢٠١٥وە دەستی بەپرۆژەکەی کردووەو لەپاش حەوت ساڵ هەوڵدان و ماندوبونێکی زۆرو ئەنجامدانی چەندین کۆبوونەوە لەگەڵ بەرپرسانی كۆمپانیای گۆگڵ لەوڵاتی هیندستان، دواجار لەناو زمانەکانی گۆگڵدا سۆرانیی وەك تەواوی زمانەكانی دیكەی جیهان ناسێندراو لەئێستادا دەتوانرێت پرۆسەی وەرگێڕان وەك تەواوی زمانەكانی دیكەی جیهان لەناو گۆگڵدا ئەنجام بدرێت.\nبۆکان وەک خۆی باسی دەکات، سەرەتا هەوڵەکەی تاکلایەنە بووە، دواتر کۆمەڵەیەکی دروستکردووەو خەڵکی دیکە چوونەتە ناو پرۆژەکەوە، دواجار توانیویانە زیاتر لەیەك ملیۆن‌و ٥٠٠ هەزار داتا لەناو گۆگڵدا جێگیر بکەن، كە برییتن لەبابەتەكانی تەندروستی، فیزیا، كیمیا، ئابووریی و چەندین بابەتی دیكە، کە دەتوانرێت لەئێستادا بۆ ١٣٣ زمانی جیهانی وەرگێڕانی بۆ بكرێت.\nنەبونی پاڵپشتیی دارایی، كەمیی سەرچاوەی زمانی كوردیی لەتۆڕەكانی ئینتەرنێت، بونی كێشەی كیبۆردی كوردیی، ئاستەنگییەکانی بەردەم کارەکانیان بووە، بۆکان دەڵێت، جگە لەوانەش گرفتێکی دیکەمان ئەوەبوو، کە چۆن بگەین بەكۆمپانیای گۆگڵ و لەو ڕووەوە كونسوڵخانەی ئەمریكا هاوكاریی زۆری كردین بۆ ئەوەی بگەین بەتیمی تەكنیكی كۆمپانیای گۆگڵ، بەڵام حكومەتی هەرێم هیچ پاڵپشتیەكی نەكردین لە پرۆژەکەیەدا.\nبۆکان ئەوەشی خستەڕو، كێشەكانی بەردەمیان لەئێستادا سیستمی دەنگییە، كە جێگیر نەكراوە بۆ زمانی كوردیی شێوەزاری سۆرانیی، بەڵام لەكۆبوونەوەكانمان لەگەڵ كۆمپانیای گۆگڵ ئەوان ئاماژەیان بۆ ئەوەكردووە، کە لە داهاتوودا سیستمی دەنگییش كارا دەكەن، کە لەڕێگەیەوە دەتوانین لە یەك كاتدا وەرگێڕان بۆ پێنج هەزار وشە بكەین، لەو چوارچێوەشدا تا بەڕێزمانێکی جوان بنووسین ئەوا زۆرتر و ئەكادیمیتر وەرگێڕان دەكات.\nبۆکان جاف، ڕاشیگەیاندووه، تا توانیویانە گرنگییان بەوشەی كوردیی پەتی داوەو سیستمەكەش تائێستا دانەخراوەو دەتواندرێت بەردەوام وشەی بۆ زیادبکرێت و هەڵەكانی چاك بكرێت، هەروەها لە بەشی وەرگێڕان دەتواندرێت دەستكاریی وشەكە و ڕستە بکرێت و بیگۆڕدرێن بۆ وشە و ڕستەی دیكە.


چەند زانیاری گرنگ لەسەربەکارهێنانی فایبەر - هه‌تاو چەند زانیاری گرنگ لەسەربەکارهێنانی فایبەر - هه‌تاو\nسەرەتا > هەمەرەنگ > چەند زانیاری گرنگ لەسەربەکارهێنانی فایبەر\nچەند زانیاری گرنگ لەسەربەکارهێنانی فایبەر\nئەپی ڤایبەر، كە خزمەتگوزاری نامە و پەیوەندی تەلەفۆنی بەبێ بەرامبەر و بە تەنیا مەرجی، بوونی هێڵی ئینتەرنێت پێشكەشدەكات، لەلایەن كۆمپانیای راكۆتین-ی یابانییەوە بە بڕی 900 ملیۆن دۆلار فرۆشرا.\nلەمکاتەدا، نزیكەی 100 ملیۆن كەس مانگانە ڤایبەر بەكاردەهێنن، لەكاتێكدا ئەپی وەتس ئەپ 430 ملیۆن بەكارهێنەری هەیە و نزیكەی یەك ملیار كەس ئەكاونتی سكایپیان هەیە ، بەڵام 280 ملیۆن كەس لەو یەک ملیارە، سکایپ بەكارناهێنن.\nلەكۆتایشدا ئەگەر كێشەت لەگەڵ ڤایبەر هەیە، دەتوانی لە ڤایبەر، دامەزرێنەی ئەپەكە بە ناوی duras@ بدۆزییەوە، لەبەرئەوەی ئەو ماوەیەكی زۆربەسەردەبات لە وەڵامدانەوەی پرسیاری بەكارهێنەران، ماركۆ-ی دامەزرێنەری ڤایبەر لە وەڵامی پرسیاری ئەوەی ئایا بۆچی ئەكاونتی فەیسبووك بەكارناهێنێت، دەڵێت، "بەۆی وێنەی منداڵ و پشیلەی زۆرەوە".\nItem Reviewed: چەند زانیاری گرنگ لەسەربەکارهێنانی فایبەر Rating: 5 Reviewed By: hataw magazin


بەرنامەی کاری کابینەی نۆیەم\nپەیوەنییەکانی هەولێر و بەغدا\nگەڕان بۆ بابتەکان\nقوباد تاڵەبانی لەئێستادا و بۆ جاری دووەم لە پۆستی جێگری سەرۆكی حكومەتی هەرێمی كوردستاندایە. تاڵەبانی سەرپەرشتی جێبەجێكردنی ئەو بەڵێنانە دەكات كە لەمیانەی هەڵمەتی هەڵبژاردندا لە 2018 بەدەنگدەرانی داوە، ئەو بەڵێنانەش بریتین لە ئارامی و هەلی كار و خزمەت.\nقوباد تاڵەبانی وەك كاندید بە 182 هەزار دەنگ زۆرترین دەنگی لە هەڵبژاردنی پەرلەمانی كوردستاندا بەدەستهێناوە بە بەراورد بە سەرۆك لیست و كاندیدەكانیتر. بۆ یەكەمجاریش لە حوزەیرانی 2014 وەك جێگری سەرۆكی حكومەت دەستنیشان كراوە.\nقوباد تاڵەبانی لە دۆخێكی زۆر هەستیاردا پۆستی جێگری سەرۆكی حكومەتی وەرگرت، ئەوكات بەشە بودجەی هەرێم لە بەغداوە ڕاگیرابوو، نرخی نەوت لە پاشەكشەدا بوو، قەیرانێكی سەختی دارایی بەرۆكی هەرێمی گرتبوو، رێكخراوی داعش كە یەكێك لە توندڕەوترین گروپە چەكدارە تیرۆریستەكانە كۆنتڕۆڵی چەند بەشێكی عێراقی كردبوو، بەم هۆیەشەوە دەوروبەری 1.8 ملیۆن ئاوارە ڕوویان لە هەرێم کرد. لەم ماوەیەدا و سەرباری تەحەداكان تاڵەبانی سەركەوتوانە چاودێری چاكسازییە ئابوورییەكانی حكومەتی هەرێمی كردووە.\nبەشی گەورەی پرۆژەی قوباد تاڵەبانی لەسەر بەهێزكردنی چاودێریی لەسەر خەرجییەكانی حكومەت بنەڕەتە بۆ گەشتن بەئامانج. سەرپەرشتی جێبەجێكردنی بەرنامەی بایۆمەتری كردووە بۆ تۆماری فەرمانبەران كە ئامانج لێی سڕینەوەی ناوی فەرمانبەرانی ناڕاست بوو، بەم هۆیەشەوە 50 هەزار پلەی وەزیفی وەهمی سڕایەوە و ملیۆنەها دۆلاری مانگانەی بۆ حكومەت گێڕایەوە، لەماوەی 6 مانگیشدا 1.2 كەس خرانە ناو داتا بەیسەوە.\nقوباد تاڵەبانی پۆرتاڵی خزمەتیشی راگەیاندووە كە ئامانج لێی ئاسانكاریكردنی كۆنتاكتی نێوان حكومەت و هاوڵاتیان و خێرا ڕاپەڕاندنی مامەڵە تایبەتەكانی پەیوەست بەخزمەتگوزارییە بنەڕەتییەكان و پەیوەستكردنیانە بە ئینتەرنێتەوە.\nلەو ماوەیەی قوباد تاڵەبانی جێگری سەرۆكی حكومەت بووە لە كابینەی حەوتەم، سەرۆكایەتی دەستەی تەنسیق و بەدواداچوونی وەزاری كردووە كە خۆی دایمەزراندبوو. ئەركی ئەم دەستەیەش رێكخستنی كاروباری وەزارەتە جیاجیاكان و دڵنیابوونەوەیە لە باش جێبەجێكردنی كاروبارەکانی حكومەت.\nپێش گەڕانەوە بۆ كوردستان، تاڵەبانی لە نوسینگەی نوێنەرایەتی حكومەتی هەرێم لە وڵاتە یەكگرتووەكانی ئەمەریكا خزمەتی كردووە لە ساڵی 2000 وە. لە پاش یەكگرتنەوەی ئیدارەكانی هەرێمیش وەك نوێنەری هەرێم لە واشنتۆن دەستنیشان كراوە، لەو ماوەیەشدا تاڵەبانی نوسینگەكەی وەك نیمچە باڵیۆزخانەیەك لێكردووە و چەند بەشێكی تێدا دامەزراندووە.\nنوێنەرایەتی هەرێم لە وڵاتە یەكگرتووەكانی ئەمەریكا رۆڵی دیوە لە بەهێزكردنی پەیوەندییەكانی هەرێم لەگەڵ لقە جۆربەجۆرەكانی ئیدارەی ئەمەریكا. جگە لەوەش پەیوەندییەكی زۆر باشی هەبووە لەگەڵ دەسەڵاتی جێبەجێكردن لە ئەمەریكا. قوباد تاڵەبانی لە 23 ئایاری 2008، گروپی كوردی _ ئەمەریكی لە كۆنگرێس دامەزراند بە ئەندامێتی 52 كۆنگرێسمان ئەمەش لەئێستادا گرەنتییە بۆ بەردوامیی پەیوەندی دۆستانە و هاریكارانەی وڵاتە یەكگرتووەكان و هەرێمی كوردستانی عێراق.\nلەو ماوەیەشی كە نوێنەری حكومەتی هەرێم بووە لە ولاتە یەكگرتووەكان قوباد تاڵەبانی رۆڵی دیوە لە دامەزراندنی ئەنجومەنی كاری كوردی _ ئەمەریكی\nقوباد تاڵەبانی رۆڵی دیوە لەهاندانی چالاكییە مەیدانییەكان لەئەمەریكا بەئامانجی بەشداركردنی كوردانی هەڵگری ڕەگەزنامەی ئەمەریكی لە داڕشتنی سیاسەتی وڵاتەكەیان دەربارەی هەرێم. لەم میانەیەشدا كۆمەڵگەی كوردی لە ئەمەریكا چالاك كراوەتەوە لەنێوشیاندا ئەندامانی لیژنەی ئەمەریكی _ كوردی لە كۆنگرێس كە بووە هۆی ئەوەی بڕیاری كردنەوەی كونسوڵخانەی ئەمەریكا لەهەرێم دەربچێت.\nلە دوای پڕۆسەی ئازادی عێراق لە حوكمی سەدام حوسێن لە 2003، قوباد تاڵەبانی وەك بەرپرسی پەیوەندییە دەرەكییەكانی یەكێتی نیشتمانی كوردستان كاری كردووە. شوێنی كاری ئەو لەنێوان سلێمانی و بەغدا بوو، لەوێ ئەركی هاوئاهەنگی لەگەڵ هێزی هاوپەیمانان وەرگرت بەتایبەت ئۆفیسی ئاوەدانكردنەوەو پاڵپشتی مرۆیی. هەروەها قوباد تاڵەبانی دانوستانكارێكی سەرەكی بووە لە لیژنەی نووسینەوەی دەستوری كاتی عێراق بۆ قۆناغی ڕاگوزەریی كە رێگەی خۆش كرد بۆ دەستوری ئێستا.\nلەپاش تەواوكردنی ئامادەیی قوباد تاڵەبانی گرنگی بەخوێندنی ئەندازە داوە و دیبلۆمی لە میكانیكی ئۆتۆمبیل بەدەستهێناوە، پاشان بڕوانامەی ئەندازەی میكانیكی لە زانكۆی كینگستۆن لە لەندەن بەدەستهێناوە.\nقوباد تاڵەبانی لە 1977 لەدایكبووە، لەگەڵ هەردوو باپیری و نەنكی ژیاوە كە رۆماننوس و شاعیرن بەناوەكانی ئیبراهیم ئەحمەد و گەلاوێژ ئەحمەد. قوباد لەخێزانێكی كورد پەروەرە، باوكی كە جەلال تاڵەبانییە سەرۆكی عێراق بووە لە ساڵانی 2006 _ 2014\nتاڵەبانی لەگەڵ شێری خێزانی و هەردوو منداڵەکەیدا ئاری و لارا لەهەولێر دەژین. هەردوو زمانی كوردی و ئینگلیزی بەباشی دەزانێت، بەتاسەوە تەماشای تۆپی پێ دەكات و هاندەری یانەی مانچستەر یونایتدە.


ڕژانی زێرابی ۵۳ گوند بۆ ناو ئاوی خواردنەوەی شاری سنە - كۆمه‌ڵه‌ی مافی مرۆڤی کوردستان\nبە پێی ووتەی جێگری بێهداشت و تەندرووستی زانکۆی زانستی پزیشکی کوردستان ( فەرزام بیدار پوور) لە ماوەی ساڵانی ڕابردوو ڕژانی زێراب و ئاوەڕۆی گوندەکان، پەین و پاڵی ئاژەڵان کە دەسکردی مرۆڤی تێدایە بووە بە هۆی هەبوونی تام و بۆنی نەشیاو لە ئاوی شاری سنە.\nبە پێی ووتەکانی ناوبراو : زۆرترینی ڕێژەی ئەوانەی ژەراوی بوون لە شاری سنە سەر بە گوندەکان بوون و دواتر دەرکەوت هۆکاری ژەهراوی بوونی ئەو کەسانە بە هۆی کەڵک وەرگرتن لەو ئاوانە بووە کە لە تەنیشت گوندەکان .کانیاوەکان یان شکانی لوولە و ڕێژەی کەمی کوڵۆر لە ئاوەکان بووە.\nناوبراو ئاماژەی بەوەدا کە ڕژانی ئاوەڕۆی ۵۳ گوند بە شێوازی ڕاستەوخۆ و ناڕاستەوخۆی زێراوەکان بۆ ناو بەنداو و ئاوی خواردنەوە بابەتێکی حاشاهەڵنەگرە ،وهەروەها ئاماژەی بە ئاوی کوندەکانی حسێن ئاوا، چڕنوو و سارۆقامیش کە ڕێژەیەکی بەرچاو زێراو بە شێوەی ڕاستەوخۆی تێدەڕژێ.\nشیاوی باسە کە پرسی ئاوی پیس کراو لە شاری سنە و زۆرینەی شارەکانی ڕۆژهەڵاتی کوردستان بووە بە گەورەترین مەترسی و وێڕای هۆشداری پێدانی بەرپرسانی تەندرووستی بەو حاڵەشەوە لایەنە پێوەندی دارەکانی تا ئێستە دەسپێشخەری کارایان نەکردووە.\n← Previous برینداربوونی کۆڵبەرێک بە هۆی تەقینەوەی مین لە سنووری شوێشمی\nراپۆرتی پێشێلكاری مافی مرۆڤ له مانگی ئۆکتۆبەری ٢٠١٩ Next →


vs Heem Team 2-12-0\nWeek 3 Total: 84.42 pts (95.47 Projected)\nIrwin & da stingrays's Offense roster for week 3. FantasyPassingRushingReceivingReturnMiscFumPosOffenseActionFan PtsProj Pts% StartYdsTDIntAttYdsTDTgtRecYdsTDYdsTD2PTLostQB No new player Notes\n26.7223.4990%3582024000000000WR New Player Note\n13.2012.7799%0000001399210001WR No new player Notes\n0.007.5544%00000020000000RB New Player Note\n7.4012.4795%0002074030000000RB No new player Notes\n15.908.1778%00014501554900000TE No new player Notes\n5.105.937%000000645100000W/R/T No new player Notes\n4.1011.2332%0007250331600000BN No new player Notes\n20.109.1964%00000011814110000BN No new player Notes\n4.1010.2420%0005100223100000BN Player Note\n4.609.5438%0001446000000000BN No new player Notes\n12.8420.1238%2461100000000001BN No new player Notes\n0.006.5520%00000020000000BN Player Note\n20.058.7618%000111716419089100 Irwin & da stingrays's Kickers roster for week 3. FantasyField Goals MadePATPosKickersActionFan PtsProj Pts% Start0‑1920‑2930‑3940‑4950+MadeK No new player Notes\n9.008.3791%000105 Irwin & da stingrays's Defense/Special Teams roster for week 3. Fantasy TacklesTurnoversTDMiscRetPosDefense/Special TeamsActionFan PtsProj Pts% StartPts vs.SackSafeIntFum RecTDBlk KickTDDEF No new player Notes\nCincinnati Cin - DEF Final (W) 28-24 @ Bal\nTotal Week 3 Fantasy Points: 84.42\n95.47 (Projected)  Tom Brady Stat Breakdown\n358 Passing Yards0.0414.322 Passing Touchdowns6.0012.004 Rushing Yards0.100.40  Demaryius Thomas Stat Breakdown\n92 Reception Yards0.109.201 Reception Touchdowns6.006.001 Fumbles Lost-2.00-2.00  Davante Adams Stat Breakdown\n74 Rushing Yards0.107.40  Mark Ingram Stat Breakdown\n50 Rushing Yards0.105.001 Rushing Touchdowns6.006.0049 Reception Yards0.104.90  Coby Fleener Stat Breakdown\n51 Reception Yards0.105.10  David Johnson Stat Breakdown\n25 Rushing Yards0.102.5016 Reception Yards0.101.60  Jeremy Maclin Stat Breakdown\n141 Reception Yards0.1014.101 Reception Touchdowns6.006.00  Bishop Sankey Stat Breakdown\n10 Rushing Yards0.101.0031 Reception Yards0.103.10  Doug Martin Stat Breakdown\n46 Rushing Yards0.104.60  Philip Rivers Stat Breakdown\n246 Passing Yards0.049.841 Passing Touchdowns6.006.001 Interceptions-1.00-1.001 Fumbles Lost-2.00-2.00  Torrey Smith Stat Breakdown\n17 Rushing Yards0.101.701 Rushing Touchdowns6.006.0019 Reception Yards0.101.9089 Return Yards0.054.451 Return Touchdowns6.006.00  Mason Crosby Stat Breakdown


نەوت هەڵگری ڕاگیراوی بریتانیایی\nنەوت هەڵگری بریتانیایی بە ناوی "stena impero" ئیوارەی هەینی 28ی پووشپەڕ لە کاتی پەڕینەوە لە گەرووی هۆرمۆز بە هۆی پێشێل کردنی یاسا و پێودانە نێودەوڵەتییەکان؛ لە لایەن هێزی دەریایی سوپای پاسدارانەوە ڕاگیرا.\nدوو هەژماری تویتەری ئاژانسی مێهر داخرا\nهاوکات لە گەڵ بڵاوبوونەوەی هەواڵگەلی هاوپەیوەند بە ڕاگرتنی پاپۆرەی بەریتانی لە تەنگەلانی هورمۆز، دوو هەژماری تویتەری ئاژانسی هەواڵی مێهر بە هۆکاری نادیار داخرا.\nلە باشووری دوورگەی خارک:\nسوپا دەستی بە سەر پاپۆرێکی هەڵگری سووتەمەنی قاچاخدا گرت\nپەیوەندییە گشتییەکانی ناوچەی یەکەمی هێزی دەریایی سوپای پاسداران ڕایگەیاند: گەشتە دەریاییەکانی سوپا دەستی بە سەر پاپۆرەیەکی بیانیی هەڵگری یەک ملیۆن لیتر سووتەمەنی قاچاخدا گرت.\nهێرش بۆ سەر ۲ پاپۆڕی نەوت هەڵگر لە دەریای عەمان\nسەرچاوەکانی هەواڵ وێنەکانی هێرش بۆ سەر دوو نەوت هەڵگریان لە دەریای عەمان بڵاوکردەوە.


پێش تەقینەوەکەی بەیروت هۆشداری دراوەتە بەرپرسانی لوبنان – کوردی – RojNews.News\n11/08/2020 - 2:49:31 pm\nئاژانسی هەواڵی ڕۆیتەرز ئاشکرایکرد، مانگی ڕابردوو ژمارەیەک لە بەرپرسانی ئەمنی هۆشدارییان داوەتە سەرۆک وەزیران و سەرۆکی لوبنان لە مەترسی ئەو مادە کیمیاییەی هەفتەی ڕابردوو لە بەندەری بەیروت تەقییەوە.\nبە پشت بەستن بە چەند بەڵگەیەک ڕۆیتەرز ئاشکرایکردووە، ئەو بەرپرسە سەربازیانەی لوبنان پێشوەختە مەترسی ئەو مادە کیمیاییەیان داوەتە بەرپرسانی وڵاتەکەیان کە دەشێ لە هەر چرکەیەکدا بتەقێتەوە و تەواوی بەیروت لەناوبەرێت.\nهەفتەیەکی تەواو بەسەر ڕووداوی تەقینەوەکەی بەندەری بەیروت تێدەپەڕێت، کە بە گەورەترین تەقینەوە لەمێژوودا زانرا لە دوای بۆمبی ئەتۆمی و بووە هۆی کوژرانی نزیکەی ٢٠٠ کەس و برینداربوونی نزیکەی شەش هەزار کەس و زیان گەیاندن بە شارەکە بە بەهای ١٥ ملیار دۆلار، کە بەپێی دوایین ڕاپۆرتی لیژنە پەیوەندیدارەکان نزیکەی شەش هەزار باڵەخانە خاپوور بووە.\nبەپێی ڕاپۆرتێکی بەڕێوبەرایەتی گشتی ئاسایشی وڵات، لە نامەیەکدا کە ڕۆژی ٢٠ی مانگی ٧ی ڕابردوو بۆ سەرۆکی وڵات میشێل عەون و سەرۆک وەزیران حەسان دیاب نێردراوە، هۆشداری تەقینەوەی ئەو مادە کیمیاوییە لەلایەن چەند بەرپرسێکی سەربازییەوە ڕاگەیەنراوە.\nهەروەها ١٤ ڕۆژ پێش تەقینەوەکە، ڕاپۆتێک لەوبارەیەوە بە حکومەتی لوبنان گەیشتووە بۆئەوەی چارەنوسی ئەو ماددەیە یەکلا بکرێتەوە کە ماوەی شەش ساڵ بووە لەو کۆگایە هەڵگیراوە.\nشەوی ڕابردوو حکومەتەکەی حەسان دیاب دەستی لەکارکێشایەوە و بڕیارە لەماوەیەکی کەمدا هەڵبژاردنی پێشوەختە لە سەرتاسەری وڵات ئەنجام بدرێت، لەگەڵ ئەوەشدا ناڕەزایی و خۆپیشاندان هێشتا لەو وڵاتە بەردەوامی هەیە.


روانینی رۆژ - مافیای زبڵ و منداڵانی زبڵهەڵوەژێر\nروانینی رۆژ - ئێران و کوردستان لە رەوتی گۆرانکارییەکانی ئێستا دا 8 / 12 / 2018 روانینی رۆژ - کرانەوەی پەروەندەیەکی دی لە دژی کۆماری ئیسلامی 1 / 12 / 2018 روانینی رۆژ - بەردەوامبوون لەسەر تێرۆری سیاسی لە نێوخۆ و دەرەوەی وڵات 29 / 11 / 2018 روانینی رۆژ - ئۆپۆزیسیونی ئێرانی و مەسەلەی کورد 27 / 11 / 2018 روانینی رۆژ - حاشاکردنی ڕێژیم لە قەیرانەکان و هەناسەسواریی خەڵک 26 / 11 / 2018\nروانینی رۆژ - ڕێژیمی تاران لە نێوان شاتوشووت و شکستدا 24 / 11 / 2018 روانینی رۆژ - چ بکرێ؟ (بەشی دووهەم) 22 / 11 / 2018 روانینی رۆژ - بەردەوامبوون لە بەئەمنیەت تیکردنی داخوازیەکانی خەڵک 20 / 11 / 2018 روانینی رۆژ - بەرگریی ڕەوا وەک ماف لە بەرامبەر سەرکوت و توانەوەدا 18 / 11 / 2018 روانینی رۆژ - چ بکرێ؟! 14 / 11 / 2018\nروانینی رۆژ - ئێران و سەپاندنەوەی تەحریمەکانی ئەمریکا 11 / 11 / 2018 روانینی رۆژ - تێرۆریزمی دەوڵەتی و سەری مارەکە! 8 / 11 / 2018 روانینی رۆژ - جووڵانەوەی نەتەوەیی و ئەرکە هەنووکەییەکانمان 31 / 10 / 2018 روانینی رۆژ - قووڵبوونەوەی قەیرانەکانی ڕێژیمێکی قەیرانخوڵقێن 29 / 10 / 2018 روانینی رۆژ - داپۆشینی تاوانە تێرۆریستییەکان لە پێناو چیدا؟ 27 / 10 / 2018\nروانینی رۆژ - لە میلیتاریزەکردنی کوردستانەوە بۆ پاکسازیی کۆمەڵگەی مەدەنی 25 / 10 / 2018 روانینی رۆژ - راگەیاندنی بە ئاشکرا ی تەقەکردن لە کۆلبەرانی کورد 23 / 10 / 2018 روانینی رۆژ - ساڵی نوێی خوێندن و وەرزێکی دی لە بێبەشیی خوێندن بە زمانی دایکی 17 / 10 / 2018 روانینی رۆژ - بە ئەمنیەتیکردنی چالاکییە ئەدەبی و فەرهەنگییەکان بە چ مەبەستێک؟! 15 / 10 / 2018 روانینی رۆژ - سیاسەت و پەتی سێدارە 13 / 10 / 2018\nروانینی رۆژ - کۆماری ئیسلامیی ئێران، بانکی ناوەندیی تێڕۆریزمی نێودەوڵەتی 9 / 10 / 2018 روانینی رۆژ - پەلەقاژەکانی کۆماری ئیسلامی و لێکەوتەکانی 8 / 10 / 2018 روانینی رۆژ - كاتێك كۆمەڵگه لە سەر سیاسییەكانی دێتە دەنگ 6 / 10 / 2018 روانینی رۆژ - سیلەلێگردنی هەمیشەیی کۆماری ئیسلامی لە حیزبی دێموکراتی کوردستان، هۆ و هۆکارەکان! 2 / 10 / 2018 روانینی رۆژ - رێژیمێکی تێرۆریستپەرەوەر بە زمانێکی لووسی دێپلۆماتیکەوە 30 / 9 / 2018\nروانینی رۆژ - نامترسێنێ گوللە، پەتک، سێدارە 29 / 9 / 2018 روانینی رۆژ - قۆرتێکی گەورە لە بەردەم ڕێژیمی ئێران 24 / 9 / 2018 روانینی رۆژ - پێگەی بەرزی حیزبی دێموکراتی کوردستان و کردەوەی ترسەنۆکانەی تاران 20 / 9 / 2018 روانینی رۆژ - مانگرتنی گشتیی ئەمجارەی کوردستان و وەحشەتی ڕێژیم لە پەیامەکەی 17 / 9 / 2018 روانینی رۆژ - کۆماری ئیسلامی لەبەرجی حیزبی دیموکراتی کوردستانی کردە ئامانج مووشەکە بالیستەکان؟ 16 / 9 / 2018\nروانینی رۆژ - دیاردەی گەندەڵی لە ئێرانی ژێر دەسەڵاتی کۆماری ئیسلامیدا 6 / 9 / 2018 بە آتیش کشیدن جنگلهای کردستان بە چە منظور 4 / 9 / 2018 روانینی رۆژ - ڕووحانی لە چی دەترسێ ؟ 29 / 8 / 2018 روانینی رۆژ - کە بوومە قارەمانی میللەتی خۆم (بەبۆنەی شەهیدبوونی ژینگەپارێزەکانی مەریوان) 26 / 8 / 2018 روانینی رۆژ - منداڵانی ته‌مه‌ن 8 ساڵ و گه‌مه‌یان به مادده‌ی هۆشبه‌ر 25 / 8 / 2018\nروانینی رۆژ - پرسی کورد و گۆڕانكاری له ئێران ده‌رفه‌ت یان هه‌ڕه‌شه 17 / 8 / 2018 روانینی رۆژ - پاشەکشەی ڕێژیم لە کوێ و بۆ چی؟ 13 / 8 / 2018 روانینی رۆژ - بەندیخانەکان لە بەندیخانەیەکی گەورەتردا 12 / 8 / 2018 روانینی رۆژ - همبستگی و ئاشتەواییەکی کارتۆنی !! 8 / 8 / 2018 روانینی رۆژ - شەقامەکان لەنێوان بەرداشی بێ ڕیبەری و گەمەی باڵەکانی ڕێژیمدا 6 / 8 / 2018\nروانینی رۆژ - ئەوانەی ئاگر لە جەستەی نیشتمان بەردە دەن کێن ؟ 1 / 8 / 2018 روانینی رۆژ - هەڵاواردنی سیستماتیکی کوردستان لە ڕۆچنەی ئامارەوە (پارێزگای ئیلام) 30 / 7 / 2018 روانینی رۆژ - ئێران به‌ره‌و کوێ ده‌ڕوا؟ 24 / 7 / 2018 روانینی رۆژ - سیاسەتی شەڕاژۆی ئێران و نەهامەتی بۆ خەڵک 22 / 7 / 2018 روانینی رۆژ -جمهوری ترور 20 / 7 / 2018\nروانینی رۆژ - ئەمریکا قۆڕقڕۆچکەی ئێرانی گرتوە! 14 / 7 / 2018 روانینی رۆژ - عادەتکردنی بە کارەسات ، کارەساتە 12 / 7 / 2018 روانینی رۆژ - هەڵاواردنی سیستماتیکی کوردستان لە ڕۆچنەی ئامارەوە (پارێزگای کرماشان 10 / 7 / 2018 روانینی رۆژ - غه‌دره له خۆتان کە فه‌ڕشی سووری بۆ ڕاده‌خه‌ن! 9 / 7 / 2018 روانینی رۆژ - ڕووحانی داوای یەکگرتوویی لە کێ دەکا 7 / 7 / 2018\nروانینی رۆژ - کورد و ئێرانی داهاتوو 4 / 7 / 2018 روانینی رۆژ - هەڵگیرانی شیرەمەنی لە سەر سفرەی خەڵکی هەژاری ئێران 2 / 7 / 2018 روانینی رۆژ - قۆناغی کۆتایی رکەبەرییە کی دێرین 1 / 7 / 2018 روانینی رۆژ - دوای ٣٠ ساڵ 30 / 6 / 2018 روانینی رۆژ - هەڵاواردنی سیستماتیکی کوردستان له ڕۆچنه‌ی ئاماره‌وه (پارێزگای سنە) 27 / 6 / 2018\nروانینی رۆژ - کوردستان و ستراتژیی ئه‌منیه‌تی ناوه‌ند 25 / 6 / 2018 روانینی رۆژ - پشێوی و ئاژاوه لە ڕوانگەی ڕێژیمی ئێرانەوە 23 / 6 / 2018 دەنگێک لەنێو شەپۆلە سەرکێشەکاندا 17 / 6 / 2018 روانینی رۆژ - ئۆپۆزیسیۆنی ئێرانی وەک کارتێک، قازانج لە گیرفانی کێ دایە؟ 12 / 6 / 2018 روانینی رۆژ - هەڵەسوونی هیوای ڕووخاندنی ڕێژیم بە دەستی هێزی دەرەکی 11 / 6 / 2018


كیسەڵ یەكێكە لەو گیاندارانەی رەگەزەكەی بەپێی پلەكانی گەرما دیاری دەكرێت و شارەزایان دەڵێن، ژمارەیەكی زۆر مێینەی كیسەڵ هەیە و تا ساڵی 2100 زیاتر لە 99%ی كیسەڵەكانی جیهان لە رەگەزی مێ دەبن.\nبەپێی لێكۆڵینەوەیەك، بەهۆی قەتیسبونی پلەكانی گەرما لەجیهاندا، بەرزبونەوەی ژمارەی كیسەڵە مێینەكان بەرێژەیەكی بەرچاو لە بەرزبونەوەدان، تەنانەت ئەگەر رێگە لە بەرزبونەوەی زیاتری پلەكانی گەرما بگیردرێت هێشتا تا ساڵی 2100 نزیكەی %99.86ی كیسەڵەكانی جیهان لە رەگەزی مێینە دەبن.\nئەوەش هاتووە، لەوەش خراپتر ئەگەر دیاردەی قەتیسبوونی گەرما لەسەر ئەو رێچكەیەی ئێستا بەردەوام بێت، ئەوا لە هەر 10 گەرای كیسەڵ تەنها 1 دانە رزگاری دەبێت ئەوەش بەهۆی بەرزبونەوەی پلەی گەرمای زەوی، كە كوشندەیە بۆ ئەو جۆرە گیاندارە.\nلای خۆیەوە لوسی هۆكس مامۆستا لەزانكۆی ئێكستەر لە بەریتانیا ئاماژەی بەوەداوە، دورگەی كاپ ڤێردی "سەری سەوز" یەكێكە لە گەورەترین ناوچەی كۆبونەوەی كیسەڵە گەورەكان لەجیهاندا و 15%ی كیسەڵی جیهان لەو دورگەیەدان، بەپێی لێكۆڵینەوەكان 80%ی كیسەڵەكانی ئێستا لە جیهاندا لە رەگەزی مێینەن و بەرزبوونەوەی پلەكانی گەرماش ئەو رێژەیە زیاتر دەكات، لەحاڵەتی زیاتر گەرمبوونی زەوی ئەگەری هەیە بەهیچ شێوەیەك رەگەزی نێر لەناو ئەو جۆرە گیاندارەدا نەمێنێت.\nلەلێكۆڵینەوەكەدا زانایان هیوای ئەوە دەخوازن كیسەڵەكان لەگەڵ بارودۆخەكەدا خۆیان رابهێنن و پێشبكەون، زیاتر لە وەرزە ساردەكاندا زاوزێ بكەن یان لە شوێنە تاریكەكاندا و پێشیانوایە كیسەڵەكان تەنها ئەو دوو رێگەچارەیەیان هەیە، بەڵام مەترسیەكە ئەوەیە بەهۆی خێرایی گۆڕان لە پلەكانی گەرما و درێژی تەمەنی كیسەڵ بەو شێوەیە خێرایە، ناتوانێت پێشبكەوێت.


ئه‌و كچه كورده‌كه‌ی بوكی خێزانی شاهانه بوو بۆچی ته‌ڵاقدرا؟\n07/07/2021 ژمارەی بینراو 740\nساڵی 2019 یه‌كتریان ناسی له گه‌شتێكی سه‌ر سه‌هۆڵ له سویسرا و له فه‌برایری 2020 هاوسه‌رگیریان كرد به‌ڵام به‌هۆی بڵاوبوونه‌وه‌ی په‌تای كۆرۆنا له‌و كاته‌دا نه‌یانتوانی ئاهه‌نگێكی هاوسه‌رگیری گه‌وره ساز بكه‌ن و عه‌زی بوكێ یه‌كێك بوو له جوانترین عه‌زیه‌كان كه له دیزاینی "ئه‌یلی سه‌عب" دیزاینه‌ری لوبنانی بوو.\nهاوسه‌رگیری ئه‌م خانمه كورده و كوڕی خێزانی شاهانه به‌رهه‌مه‌كه‌ی دووگیانی و منداڵ نه‌بوو و ته‌نها 18 مانگی خایاند و هه‌فته‌ی ڕابردوو له‌یه‌ك جیابوونه‌وه و ڕاستی هۆكاری جیابونه‌وه‌كه‌شیان ته‌نها چه‌ند كه‌سێكی نزیك له خێزانه‌كه زانیویه‌تی.\nبه‌گوێره‌ی ئه‌و هه‌واڵه‌ی گۆڤاری Quién ی مه‌كسیكی بڵاویكردۆته‌وه تیایدا هاتووه خێزانی ئه‌رستۆقراتی شاهانه به‌هۆی ئه‌وه‌ی بوكێ كورده ڕێگریان كردوه ئه‌م هاوسه‌رگیریه زیاتر درێژه بكێشێت.\nهه‌نا جاف ته‌مه‌نی 34 ساڵه و له شاری سانت دیگۆ له كالیفۆرنیا ژیاوه و هه‌ڵگری بڕوانامه‌ی به‌كالۆریۆسه له ئاداب و زانستی ده‌رونی و نوسه‌ر و چالاكوانه و ساڵی 2018 وه‌ك پاڵه‌وانی درامای Made in Mexico ده‌ركه‌وتووه كه له نێت فلێكس په‌خشكراوه، كئه‌م خانمه خه‌ڵكی هۆزی جافه و كچی پیاوێگه به‌ناوی" داود جاف" كه خاوه‌نكاره له هاوسه‌ره مه‌كسیكیه‌كه‌ی لیلیا لۆرا .


ڕۆژێک له هه‌ولێر، با ئه‌مریکییه‌کان ئاگادار بن - جام کوردی\nپێشانگای تایبه‌تی بازرگانی کۆماری ئیسلامی ئێران به به‌شداری ده‌یان کۆمپانیا و ناوه‌ندی وه‌به‌رهێنانی ئه‌م وڵاته له شاری هه‌ولێر کرایه‌وه. ئه‌مه له ماوه‌ی ساڵانی ڕابردوو به یه‌که‌مین و گه‌وره‌ترین پێشانگای ئێرانی له هه‌رێمی کوردستان هه‌ژمار ده‌کرێت. پێشانگاکه به به‌شداری سه‌رکۆنسووڵی کۆماری ئیسلامی ئێران و ژماره‌یه‌ک له به‌رپرسانی باڵای حکومه‌تی هه‌رێم و پارێزگای هه‌ولێر له که‌شێکی دۆستانه‌دا کرایه‌وه.\nکردنه‌وه‌ی ئه‌م پێشانگایه چه‌ندین په‌یامی گرنگی به دواوه ده‌بێت: یه‌که‌م: په‌یوه‌ندییه‌کی به‌هێزی سیاسی، ئابوری، کۆمه‌ڵایه‌تی و ڕۆشنبیری له نێوان کۆماری ئیسلامی ئێران و هه‌رێمی کوردستاندا هه‌یه و هه‌ر دوو لا به سنورێکی به‌رفراوانی هاوبه‌شه‌وه ویستی به‌هێزکردن و په‌ره‌پێدانی په‌یوه‌ندییه‌کانیان هه‌یه.\nدووه‌م: پاش ده‌ستبه‌کاربوونی ستیڤن فیگن وه‌ک سه‌رکۆنسووڵی ئه‌مریکا له هه‌ولێر، هه‌وڵێکی زۆری به ئاراسته‌ی دابه‌زاندنی ئاستی په‌یوه‌ندییه‌کان به تایبه‌ت له بواری ئابوری و بازرگانی داوه به‌ڵام به‌رپرسانی حکومه‌تی هه‌رێم پابه‌ندبوونیان به گه‌مارۆکانی ئه‌مریکا به بڕیاری حکومه‌تی ناوه‌ندی عێراقه‌وه گرێ داوه و ئه‌مه‌ش گونجاوترین هه‌ڵوێسته و به پێی ئه‌وه‌ی که حکومه‌تی به‌غدا هیچ کات پابه‌ندی ئه‌و زوڵمه‌ی ئه‌مریکا له دژی گه‌لی ئێران نابێت، هه‌ولێریش به هه‌مان شێوه درێژه به په‌یوه‌ندییه ئابوری و بازرگانییه‌کان له گه‌ڵ تاران ده‌دات.\nسێهه‌م: به‌ڕێوه‌چوونی ئه‌م پێشانگایه باشترین به‌ڵگه‌یه که ئاڵوگۆڕه بازرگانییه‌کان له نێوان هه‌رێمی کوردستان و ئێران له سه‌رده‌می سزاکانی ئه‌مریکا وه‌ک خۆی ماوه‌ته‌وه و وه‌ک چۆن که به‌رپرسانی به‌شدار له ڕێوڕه‌سمی کردنه‌وه‌ی پێشانگاکه‌ش به جام کوردییان ڕاگه‌یاند، پێشانگای تایبه‌تی کۆماری ئیسلامی ئێران وه‌ک ده‌رفه‌تێک بۆ به‌هێزکردنی ئه‌و په‌یوه‌ندییانه هه‌ژمار ده‌کرێت.\nچواره‌م: با کۆنسووڵی ئه‌مریکا له هه‌ولێر دان به شکسته‌که‌یدا بنێت. فیگن و هاوکاره‌کانی له‌م ماوه‌یه‌دا به‌رده‌وام هه‌وڵی دابه‌زاندنی ئاستی په‌یوه‌ندییه‌کانی نێوان هه‌ولێر و تارانیان داوه. فیگن ئه‌وه‌ی پێی کرابێت جێبه‌جێی کردووه و ئێستا ئه‌نجامه‌که‌ی ئه‌وه‌یه که له شوێنی پێشانگا نێوده‌وڵه‌تییه‌کانی هه‌ولێر به‌شێکی ده‌بینرێت و ده‌یان کۆمپانیای ئێرانی و به سه‌دان چالاکوانی ئابوری ئه‌م وڵاته بناغه‌ی په‌یوه‌ندییه‌کی به‌هێزتری ئابوری له گه‌ڵ هه‌رێم داده‌نێن.\nله ڕاستیدا په‌یوه‌ندییه‌کانی نێوان هه‌رێمی کوردستان و کۆماری ئیسلامی ئێران هێنده پشت به بنه‌ما هاوبه‌ش و مێژووییه‌کانی ده‌به‌ستێت که نه‌ک ته‌نیا فیگن و ئه‌ندامانی کۆنسووڵخانه‌ی ئه‌مریکا به‌ڵکوو تره‌مپیش گه‌ر له هه‌ولێر نیشته‌جێ بێت، ناتوانێت کاریگه‌ریی له سه‌ر دابنێت. دیمه‌نی ئه‌و پێشانگایه باشترین به‌ڵگه‌ی شکسته‌که‌ی ئه‌مریکایه له پاش سه‌پاندنی گه‌مارۆ زاڵمانه‌کانی دژ به ئێران له هه‌رێمی کوردستان. دڵنیاین که کۆنسووڵ بۆ به‌رپرسی دۆسیه‌ی ئێران له وه‌زاره‌تی ده‌ره‌وه‌ی ئه‌مریکای ناردووه و په‌یامی شکسته‌که‌ش هه‌ر به گوێی ده‌سه‌ڵاتدارانی دیکه‌ی کۆشکی سپی ده‌گات.


"هیوا دارم ئەو جەژنە ببێتە مایەی برایەتی و تەبای مسوڵمانەكان"\nگرام زێڕ 260.000\n"هیوا دارم ئەو جەژنە ببێتە مایەی برایەتی و تەبای مسوڵمانەكان"\nبه رواری داگرتن : 2019-06-03 14:15\nباتمان - زانایانی ئاینی و نوێنەری پارتە سیاسیەكان و ڕێكخراوەكان لە پارێزگای باتمان جگە لە پیرۆزبای جەژن، داوای ئاشتی و ئارامی تەبایان بۆ جیهانی ئیسلامی كرد.\nزانایانی ئاینی و كەسایەتیەكان و نوێنەری پارتە سیاسیەكان سەرجەمیان پیرۆزبای جەژنی ڕەمەزانیان لەتەواوی مسوڵمانەكان دەكرد. هەروەها هەمویان دوایان كرد ئەو جەژنە ببێتە مایەی خۆشی شادی بۆ جیهانی ئیسلامی و پتەو كردنی برایەتی.\nپەیامی تایبەتی زانایانی ئاینی و كەسایەتیەكان و نوێنەری پارتە سیاسیەكان سەبارەت بە جەژنی ڕەمەزان\nداود شاهین بەرپرسی هوداپار لە شاری باتمان سەبارەت بە هاتنی جەژنی پیرۆز وتی" داوا كارم لە خودا ئەو جەژنەمان بۆ بكاتە مایەی كۆبونەوەمان و برایەتی و كۆتای هاتنی ناخۆیشەكانی ناو ئومەتی ئیسلام، خوا بمانگەینێت بە ڕەمەزانی ساڵی داهاتو تاكو خوا پەرستی تیا بكەین."\nفەیزی ئایدن سەرۆكی جەمعیەتی موستەزعەفەكان لە باتمان وتی،" خودا موژدەی جەژنی بەو كەسانە داوە كە مانگی ڕەمەزانیان بە تەواوی گرتوە خوا پەرستیان تیا كردوە بە دروستی ئەمەش سوپاسی خوای دەوێت."\n"هیوا دارم ئەو جەژنە بێ خوێن ڕژان و فرمێسك ڕشتن بێت"\nمامۆستا بەشیر شیمشەك یاردەدەری سەرۆكی یەكێتی زانایان وتی خودا ئەو جەژنە بكاتە مایەی خۆشی و ئارامی بۆ تەواوی جوگرافیای ئیسلامی هیوا دارم ئەو جەژنە بێ خوێن ڕژان و فرمێسك ڕشتن بێت، خودا بێ بێشمان نەكات لە بەرەكەوتو خێری جەژنی ڕەمەزان."\nئەحەمەد جیهان سەرۆكی دیانەت سەن لە باتمان وتی" دڵ خۆشین بە هاتی جەژنی ڕەمەزان بۆیە پیرۆزبای جەژن لە تەواوی مسوڵمانەكان دەكەم، هیوا دارم دوای مانگی ڕەمەزانیش خەڵك بەردەوام بن لە خواپەرستی و كاری چاك هاوشێوەی ڕۆژانی ڕەمەزان."\nحەسێن ئۆلام وتەبێژی دەزگای خانەوادەكان لە باتمان سەبارەت بە هاتنی جەژنی ڕەمەزان وتی،" سوپاسی خودا دەكەم كە توانیمان ئەو ڕەمەزانە بگرین، هیوا خوازم ئەو جەژنە ببێتە هۆی ڕزگار كردنی قودسی پیرۆز، ئەگەر بەند كراوانی مسوڵمان كە اە بەندینخانەی زاڵمەكانن ئازاد بكرانە ئەو جەژنە زۆر خۆشتر دەبو إن شاءالله ڕژێك دێت ئەوانیش ئازاد دەبن كە بە ناحەق گیراون."\nبەشێكیتر لە هاوڵاتیان كە باسی هاتنی ڕۆژی جەژنیان دەكرد، خۆش حاڵ بون كە ئەو مانگەیان بە تەواوی پڕ خێرو بەرەت بەڕێ كرد هەروەها هیوایان خواست كۆتای ستەمی زاڵمەكان بهێت بەتایبەتی ستەمی سەهۆینەكان بۆ سەر مسوڵمانەكان.(İLKHA)\nبليته كان ڕەمەزان جەژن پیرۆز مسوڵمان\nلە ئەنجامی وەرگەڕانی پاسێکی هەڵگری کۆچبەران ١٥ کەس گیانیان لە دەست دا\nلە پارێزگای وان، لە ئەنجامی وەرگەڕانی پاسێکی هەڵگری کۆچبەران ١٥ کەس گیانیان لە دەست دا و چەندین کەسیش بریندار بوون.\nپەکەکەی کە بە سەدان مزگەوتی خراپ کردوە، لقی سیاسیەکەش بە دەستی شارەوانیەکانی کە بە دەست هێناوە بەردەوام بووە لە ڕێگری کردن لە دروست کردنی مزگەوت و کۆرسی قورئان و بەرەوامە لە ڕێگری کردن.\nوان کۆچبەر پاس قوربانی


ئەنجومەن داوای گرنگیدان دەكات بەناوچە گەشتیارییەكان\n15/8/2018 104 جار خوێندراوەتەوە\nشاندێكی ئەنجومەنی پارێزگای سلێمانی، سەردانی گەشتوگوزاری سلێمانی دەكات‌و داوا دەكات، گرنگیی زیاتر بدرێت بەناوچە گەشتیارییەكان، بەمەبەستی خزمەتكردن بەهاوڵاتیان.\nرۆژی سێشەممە 14-8-2018، (ئەنوەر تاهیر) جێگری سەرۆكی ئەنجومەن، بەیاوەریی (محەمەد رەسوڵ) سەرۆكی لیژنەی خزمەتگوزاریی‌و شارەوانی‌و گواستنەوە‌و گەیاندنی ئەنجومەنی پارێزگا، سەردانی بەڕێوەبەرایەتیی گشتیی گەشتوگوزاری سلێمانییان كرد‌و لەلایەن بەرپرسانەوە پێشوازییان لێكرا.\nئامانج لەسەردانەكە بۆ لەنزیكەوە ئاگاداربوون بوو لەبەڕێوەچوونی ئیشوكارەكانی گەشتوگوزار، لەمیانی كۆبونەوەیەكدا شاندی ئەنجومەن ئاماژەیان بەوەكرد، پێویستە گرنگیی زیاتر بدرێت بەناوچە گەشتیارییەكانی بناری سورێن‌و پێنجوێن‌و دەڤەری راپەڕین.\nبەرپرسانی گەشتوگوزاری سلێمانی باسیان لەوەكرد، بودجەی پێویست تەرخان كراوە بۆ باشكردنی سەیرانگەی گۆڵێ لەقەزای پێنجوێن، وتیشی: سەیرانگەكانی سەراوی سوبحان ئاغاو كانی ئاسكان‌و سەرچاوەی چۆمەرەسی‌و بانیبنۆك لەسنوری قەزای سەیدسادق‌و ناوچەكانی دیكەی دەڤەری ڕاپەڕین بەسەر دەكەنەوە، بۆ ئەوەی ئاوڕی جدییان لێبدرێتەوە‌و بایەخیان پێبدرێت.\nجێگری سەرۆكی ئەنجومەن رونیكردەوە، ئامادەی هەر جۆرە هاوكارییەكن، كە ببێتە هۆی گەیاندنی خزمەتی زیاتر بەهاوڵاتیان‌و بەرژەوەندیی گشتی.


بەرەنگاربوونەوەی قەیرانی ئابوری هاوکاتی بەگژدا چوونەوەکانی ڤایرۆسی کۆرۆنا\nتۆمارەکانی هەتا ئێستای مانگی 3 دەریدەخات کاردارییەکان لە ئوستراڵیا و ژاپۆنەوە تا دەگات بە ڕۆژئاوای ئەوروپا، پەکیان کەوتوە بەهۆی ئەو ڕێوشوێنانەی بۆ ڕێگری کردن لە بڵاوبونەوەی ڤایرۆسی کۆڕۆنا گیراونەتە بەر.\nگرتنەبەری ئەو ڕێوشوێنانە،زیانی بە ئابوری جیهانیش گەیاندوە.\nهەرچەندە ئەمڕۆ سێشەممە بەهۆی بەرزبوونەوەی نرخەوە لە بازاڕە جیهانییەکانی دراودا، تا ئەندازەیەکی سنوردار هیوایەک بۆ بوژاندنەوەی ئابوری دروست بووە، بەڵامئەو زانیارییەکانی ئەمڕۆ سێشەممە لە ئەمەریکا هەن، هێشتا نیگەرانی بەرامبەر ڕەوشی ئابوری هەن.\nشیکەرەوە لە پەیمانگای Investment BlackRock دەڵێن بڵاوبونەوەی ڤایرۆسی کۆرۆنا، گورزێکی گەورەیە بە ڕووی هەموو پێشبینیەکاندا، هاوشێوەی کارەساتە سروشتیەکانی سنورێکی بەرفراوان دەگرنەوە.\nچالاکیەکان لەو 19 وڵاتەی دراوی ئیرۆ بەکاردێنن، پەکیان کەوتوە بەهۆی ئەو ڕێکارانەی بۆ بەرەنگاربوونەوەی ڤایرۆسەکە گیراونەتە بەر وەک داخستنی فرۆشگاکان و چێشتخانە و دامودەزگاکان.\nلە فەڕەنساش خزمەتگوزاریەکان دابەزینیان بە خۆوە بینیوە و بەتایبەتیش لە بواری پیشەسازیدا، کە بۆ یەکەمین جارە هێندە داببەزێت، لەوەتای قەیرانی دارایی جیهانی لەماوەی 10 ساڵی ڕابردوودا.\nشیکەرەوە باس لە ڕەوشی ئەمریکاش دەکەن، وەک دەڵێن تا ئابوری ئەمریکا بتوانێت لەم قەیرانەی ئێستا و سستی بەردەوامی ئابوری دەرباز ببێت ئەوا پێویستی بە دەستێوەردانێکی زیاتری سیاسی هەیە لە چەند هەفتەی داهاتوودا.